
FORORD. 


Bi  andt  Anton  Ludvig  Arnesens  dramatiske 
Arbeider  er  der  noppe  noget,  der  saa'  afgjort  har 
vundet  og  vedligeholdt  Publikums  Bifald  som  «Et 
Reise-E ventyr ».  Saa  meget  mærkeligere  er  det,  at 
dette  Stykke  hidtil  ikke  er  udgivet,  medens  det 
er  blevet  opført  ikke  mindre  end  103  Gange  paa 
det  Kgl.  Theater,  første  Gang  1ste  Juni  1837, 
sidste  Gang  i  Februar  1883. 

At  jeg  nu  har  paataget  mig  Udgivelsen,  skyldes 
en  Opfordring,  som  jeg  i  Begyndelsen  af  inde- 
værende Aar  modtog  fra  Dr.  O.  Siesbye,  der  hen- 
ledede min  Opmærksomhed  paa  det  Besynderlige 
ou-  literært  Urigtige  i,  at  et  Arbeicle,  der  har  været 
Gjenstand  for  Offentlig  Kritik  —  tilmed  af  Datidens 
mest  ansete  Kritiker,  J.  L.  Heiberg  — -  ikke  er  til- 
gængeligt i  Literaturen;  det  er  desuden  kun  simpel 
Retfærdighed  mod  Forfatteren  at  lade  hans  Ar- 
beide  trykke,  for  at  fremtidige  Læsere  af  Heibergs 


Kritik  selv  kunne  bedømme,  hvor  vidt  denne  er 
berettiget. 1 

Om  Forfatterens  oprindelige,  egenhændige 
Manuskript  endnu  existerer,  veed  jeg  ikke.  Efter 
al  Sandsynlighed  er  det  tilintetgjort.  Ved  Theater- 
chefens,  Hr.  Kammerherre  Fallesens  velvillige 
Imødekommen  har  jeg  fra  det  Kongelige  Theaters 
Archiv  faaet  udlaant  Souffleur-Bogen,  og  efter  en 
Afskrift  af  denne  er  Trykningen  foretaget,  efterat 
jeg  forud  havde  indhentet  vedkommende  Arvings 
Samtykke  til  Udgivelsen.  Da  Sangnummerne  ikke 
ere  optagne  i  Souffleur-Bogen,  har  jeg  indsat  dem 
efter  Souffleur-Partiet,  som  jeg  ligeledes  har  havt 
tillaans  fra  det  Kgl.  Theaters  Archiv. 

Hvad  Orthografien  og  Interpunktionen  angaar 
har  jeg  anseet  det  for  rigtigst  at  følge  Manuskriptet 
saa  nøiagtigt  som  muligt.  Dog  har  jeg  afveget 
derfra  paa  de  Steder,  hvor  en  urigtig  Skrivemaade 
utvivlsomt  hidrører  fra  Afskriverens  Skjødesløshed 
(f .  Ex. :  «Kammeraad»,  « interressere » ,  «Capriser»). 


1  Den  nævnte  Kritik  findes  i  «Intelligensbladene»  f. 
1843,  Nr.  29—30  (III.  S.  132)  og  er  optrykt  i  Heibergs 
«Prosaiske  Skrifter»  VII.  1861.  Dramaturgiske  Kritiker  IV. 
S.  345-49.  I  «Fædrelandet»  f.  16.  Mai  1843  (Nr.  1236), 
Overskou:  «Den  danske  Skueplads»  V.  S.  612,  G.  Brandes: 
«Kritiker  og  Portraiter»  S.  48—51,  Dansk  biogr.  Lexikon 
o.  fl.  a.  St.  (jvfr.  Erslev  Forf.-Lex.  Suppl.)  findes  Stykket 
ogsaa  bedømt. 


Derimod  har  jeg  beholdt  de  orthografiske  [nkonse- 
kventser,  der  i  temmelig  rigt  Mani  lindes  i  Manu- 
skriptet (f.  Ex.:  «i  Dag  i  og  idag»,  «Løvte»  og 
«  Løfte »,  «dandse»  og  « danse »),  undtagen  naar  de 
syntes  mig  altfor  grove,  som  naar  den  ene  af 
Personerne  i  Stykket  snart  kaldes  «Graumann», 
snart  «(iroumann»  eller  (i  Souffleur-Partiet)  endog 
«Grovmand».  I  Interpunktionen  har  jeg  kun  af- 
veget fra  Originalen,  hvor  det  krævedes  af  Hensyn 
til  Forstaaelsen. 

I  Original-Texten  (Souffleur-Bogen  og  Souffleur- 
Partiet)  er  der  foretaget  adskillige  Rettelser  med 
Blyant.  Disse  ere  tagne  til  Følge,  men  den  op- 
rindelige Text  er  optagen  i  Anmærkningerne  eller 
anført  i  Parenthes. 


«Et  Reise- Eventyr »  er  ikke  det  eneste  af 
Arnesens  dramatiske  Arbeider,  der  har  været  op- 
fort uden  at  blive  Literaturens  Eiendom.  En 
anden  Vaudeville,  «Intriguen  ved  M  o  er  skab  s- 
theatret»,  har  havt  samme  Skjæbne,  trocis  den 
ualmindelige  Lykke,  den  gjorde  ved  Opførelsen. 
Som  bekjendt  er  denne  Vaudeville  Forfatterens 
Debutarbeide.  Stykket  blev  skrevet  og  opført 
endnu  medens  Arnesen  var  Discipel  i  Metropolitan- 
Skolen.  Det  fortælles,  at  Arnesen  en  Aften  havde 
været  i  Theatret  og  ved  Hjemkomsten  havde  fældet 


en  meget  haard  Dom  over  det  opførte  Skuespil 
samt  udtalt,  at  han  selv  kunde  have  leveret  et 
bedre  Arbeide.  Hans  Kritik  maa  sagtens  have 
havt  en  udfordrende  Charakter,  thi  den  havde  til 
Følge,  at  de  Tilstedeværende  ironisk  opfordrede 
ham  til  at  gjøre  Forsøget.  Arnesen  lod  ikke  længe 
vente  paa  sig;  han  skrev  i  al  Hemmelighed  sin 
Vaudeville  og  indleverede  den  anonymt  til  det 
Kongelige  Theater.  Ved  Opførelsen  (første  Gang 
d.  10.  Mai  1828)  blev  den  modtaget  med  stormende 
Bifald,  og  Samtidens  literære  Kritik1  udtalte  sig 
med  megen  Anerkjendelse  om  Stykket,  der  gav 
Anledning  til,  at  Arnesen  ved  sin  Udtrædelse  af 
Skolen  blev  optaget  blandt  «de  fire  store  Poeter » 
fra  hint  i  Literaturen  berømte  Rusaar. 

Fra  det  Kongelige  Theaters  Archiv  har  jeg 
ogsaa  modtaget  Manuskriptet  til  «Intriguen  ved 
Moerskabstheatret»  med  Ret  til  at  udgive  dette 
Arbeide.  Om  det  vil  ske,  afhænger  af,  om  Ud- 
givelsen af  «Et  Reise-Eventyr»  vinder  Bifald  hos 
Publikum. 

1  Oehlenschlåger.  «Prometheus»  I.  S.  367— 369  (op- 
trykt i  «Bidrag  til  den  Oehlenschlågerske  Literaturs  Hi- 
storie* II.  S.  152—151).  Heiberg.  «Flyvende  Post»  1828 
Nr.  47  (13.  Juni),  optrykt  i  Pros.  Skrifter  VII.    S.  186-  189. 

Lyngby,  Juni  1889. 

Jonas  Collin. 


PERSONERNE. 


Kammerraad  Krahl,  Godseier. 
Clara,  hans  Datter. 
Edward  Selting,  theologisk  Candidat. 
Julius  Smith. 

Graumann,  Forvalter  paa  Godset. 
Lise,  Gartnerens  Datter. 
Lars,  Kudsk. 


To  Bønderpiger.  —  Herrer  og  Damer.  — 
Bøndérkarle  og  Bønderpiger. 


Bønderkarle. 


Forste  Scene. 


Chor  af  Bønder  og  Bønderpiger  (som  komme  fra  Arbeide).  Lise. 
Claus.  Pkkr.  Mod  Slutningen  af  ("horet  kommer  GSAUMAXN  ud  paa 
Trappen. 

Chor. 

(Melodi  af  Hans  Heiling:   Hei  lystig!  idag  har  vi  Raad  til 
at  drikke.) 

Hei  lystig!  i  Dag  er  vort  Arbeid  til  Ende! 

Vor  Fest  for  i  Aar  nu  for  Alvor  begynder. 

Hver  Mand  i  det  mindste  maa  drikke  for  Tvende, 

Lystig  til  Svingom  hver  en  Pige  sig  skynder, 

Til  Lyd  af  Fioler  vi  flink  tømme  Skaaler 

For  Fjende  og  Ven. 

Thi  lystig  Kammerater!   Juchheisa,  kom  an! 
Ja  leve  høit  vor  Kammerraad,  vor  Herremand! 

Graumann. 

Stille,  siger  jeg!  Hvad  det  er  for  en  Skraalen! 
Hvad  er  det  for  Optøier! 

Claus. 

Maae  vi  ikke  være  lystige,  Hr.  Forvalter? 
Nu  ere  vi  færdige  med  Høsten,  og  nu  begynder 
vort  Gilde  — 

Graumann. 

Vil  han  holde  sin  Mund!  Han  er  altid  paa 
Færde,  naar  det  ikke  behøves.  —  Kan  I  ikke 
være  lystige,  uden  at  gjøre  Spectakler?  Kan  I 
ikke  gaae  kjønt  stille  og  fornøie  Jer? 

Lise. 

Er  Hr.  Forvalteren  nu  vred  igjen? 
Graumann. 

Vred?  Jeg  er  ikke  vred!  —  Men  der  er 
Maade  med  Alting.  Det  forstaaer  Du  Dig  ikke 
paa,  mit  Barn.  (sagte  tn  Lise:)  Jeg  mener  jo  ikke 
Dig,  lille  Lise.  Du  maa  nok  være  fornøiet.  Men 
det  passer  sig  ikke  for  Dig  at  søge  Selskab  med 
de  raae  Bønderkarle.  — 

Lise. 

Hvorfor  maa  jeg  ikke  søge  Selskab  med 
mine  Lige? 

Graumann. 

Det  er  ikke  Dine  Lige,  mit  Barn  —  Hør 
nu,  lille  Lise  —  Naar  Du  bliver  Forvalterens 
Kone,  seer  Du  — 

Lise. 

Ja,  men  jeg  bliver  ikke  Forvalterens  Kone  — 
Graumann. 

Hvad  er  nu  det  for  en  Snak,  Lise?  —  Du 
vil  dog  vel  ikke  staae  Din  egen  Lykke  i  Veien.  — 

Kom  herud  siden,  jeg  har  noget  at  tale  med  Dig 
om.  (til  ciaus:)  Hvad  staaer  han  der  og  lytter 
efter?  — 

Claus. 

Jeg  lytter  ikke. 

Graumann. 

Hvad  staaer  han  da  og  gaber  efter?  Pak  sig 
til  sit  Arbeide,  dovne  Knægt! 

Claus. 

Hvad  for  Arbeide?  1  Dag  skal  der  ikke 
gjøres  mere  Arbeide.  —  Kammerraaden  har  selv 
sagt,  at  vi  skulle  gjøre  os  lystige  i  Dag. 

Graumann. 

Vil  han  tie  stille.  —  Jeg  skal  klage  ham 
an  for  Herren;  han  er  altid  den  sidste  til  sit  Ar- 
beide paa  hele  Gaarden,  men  derimod  er  han  saa 
kjæphøi  og  har  saa  meget  af  Munden. 

Lise. 

Og  Hr.  Forvalteren  er  altid  den  stakkels  Claus 
paa  Nakken,  fordi  De  veed,  at  han  har  et  godt 
Øie  til  mig. 

Graumann. 

Vist  er  jeg  ikke,  lille  Lise!  men  Claus  er  en 
slem,  en  meget  slem  Karl,  som  gaaer  og  smidsker 
til  alle  de  kjønne  Piger,  som  Du  skal  tage  Dig 
iagt  for  .... 

1* 


4 


Peer. 

Hr.  Forvalter!   Maae  vi  saa  være  lystige? 

Graumann. 
Aa  ja!    For  Pokker!    Saa  vær  da  lystige! 

Claus. 

Mange  Tak.    Hr.  Forvalteren  leve! 
Alle. 

Forvalteren  leve! 

Graumann. 

Stille,  siger  jeg!  Vil  I  være  stille!  Hvad  er 
det  for  Anstalter? 

Claus. 

Vi  ønske  jo  kun,  at  Hr.  Forvalteren  maa  leve. 
Graumann. 

Ja,  men  jeg  vil  ikke  leve!  Jeg  vil  have 
Rolighed  paa  Gaarden.  Jeg  skal  lade  ham  jage 
paa  Porten,  dersom  han  oftere  understaaer  sig  at 
komme  og  være  trodsig. 

Claus. 

Ja,  det  kommer  da  an  paa  Herren  og  ikke 
paa  Hr.  Forvalteren.  —  Vor  Herremand  leve! 
Hurra ! 

Alle. 

Hurra  I 

Graumann. 

Nei!  Det  er  til  at  blive  desperat  over!  Der- 
som I  nu  ikke  paa  Øieblikket  tie  stille  og  gaaer 
bort  —  bort  herfra,  saa  skal  jeg  sørge  for,  at  I 
slet  intet  Høstgilde  faaer. 

Alle. 

Det  gjør  Kammerraaden  ikke.  Vi  kjender 
Herren  bedre!  Han  er  lige  saa  god  som  For- 
valteren er  ond. 


Anden  Scene. 

De  Forrige.   Clara  (kommer  ned  fra  Trappen). 

Clara. 

Hvad  er  det?  Hvad  er  her  paa  Færde?  — 
(Alle  tie.)  —  Jeg  syntes,  at  Hr.  Graumann  skjændte. 
Jeg  troede,  at  i  Dag  skulde  Alle  være  glade  og 
fornøiede. 

Claus. 

Ja,  men  det  er  netop  det,  Hr.  Forvalteren 
vil  forbyde  os. 

Clara. 

Hvorfor  det?  Skal  her  ikke  være  Høstgilde 
idag? 

Graumann. 

Ja,  men  jeg  vil  blot  have,  at  de  skal  være 
maneerlige.  Men  saa  skrige  og  skraale  de:  For- 
valteren leve!  og  Herremanden  leve! 

Clara. 

Det  er  jo  ikke  værdt  at  blive  vred  over! 
Det  er  jo  kun  et  Tegn  paa  deres  Glæde  og  at  de 
holde  af  Dem  — 

Graumann. 
Ja,  De  er  nu  altid  saa  god.,  Frøken  

Lise. 

Og  Hr.  Forvalteren  er  altid  saa  slem. 
Clara. 

Saamæn  er  Forvalteren  ikke.  Hr.  Graumann 
er  netop  en  god  Mand.  Jeg  kj ender  ham  bedre, 
end  I.  —  Det  er  altid  ham,  som  maa  skjænde 
og  sætte  Jer  i  Rette,  men  naar  Nogen  af  Jer  har 
forseet  sig,  og  Fader  bliver  vred  og  vil  lade  ham 
straffe,  saa  er  det  altid  Hr.  Graumann,  som  gaaer 
i  Forbøn  for  ham. 

Alle 

(forundrede  og  med  dæmpet  Stemme). 

Saa  —  —  — 

Graumann. 

Ja,  see  det  troe  I  nu  ikke;  for  det  tier  jeg 
med:  jeg  roser  mig  ikke  af  det  Gode,  jeg  gjør. 

Clara. 

Men  jeg  veed  det  —  og  mig  troe  I  dog  vel, 
naar  jeg  siger  det.  Gaaer  nu  hen  og  gjør  Alt 
istand  til  Dandsen.  —  Loen  maa  jo  dog  pyntes 
med  Blomster,  og  I  skal  jo  ogsaa  Alle  have  Jeres 
bedste  Stads  paa.  —  Jeg  har  sagt  til  Gartneren, 
at  han  skal  lade  Jer  faae  saa  mange  Blomster, 
som  I  vil  have. 

(Choret  gaaer  bort  undtagen  Claus,  som  staaer  flau  tilbage.) 


Tredie  Scene. 

Clara.   Graumann.  Claus. 

Clara 

(til  Claus). 

Hvorfor  gaaer  Du  ikke  med?  Du  er  jo  den 
raskeste  Dandser  af  dem  Alle.  Du  pleier  jo  altid 
at  være  den  muntreste  af  de  unge  Karle  — 

Claus. 

Nu  har  jeg  slet  ingen  Lyst  til  at  være 
munter.  — 

Clara. 

Hvorfor  ikke? 

Claus. 

Fordi  jeg  kan  nok  vide,  at  Forvalteren  er 
fortrydelig  paa  mig. 

Graumann. 

Vist  er  jeg  ikke.  Naar  Du  er  høflig  og 
ordentlig  og  fører  Dig  vel  op,  saa  husker  jeg  ikke 
paa  det,  der  er  passeret. 

Claus. 

Er  Hr.  Forvalteren  da  ikke  vred  paa  mig? 
Graumann. 

Nei,  jeg  er  ikke,  min  Søn.  Gaae  Du  nu  og 
hjælp  de  Andre  —  men  stille  og  rolig  og  gjør 
ingen  Optøier. 

Claus. 

Nei,  det  kan  Hr.  Forvalteren  være  vis  paa. 
Hurra!   Heisa!   (løber  ud ) 

Fjerde  Scene. 

Graumann.  Clara. 

Graumann. 

See  nu!  Vil  Frøkenen  nu  bare  see.  —  Ikke 
engang  i  min  Nærværelse  kan  han  bare  sig. 

Clara. 

De  er  ogsaa  virkelig  lidt  sær,  Hr.  Graumann.  — 
De  skjænder  for  meget  og  er  for  misfornøiet  med 

Alting.  De  skulde  gifte  Dem,  saa  vilde  De  blive 
i  bedre  Humeur. 

Grauman  n. 

Troer  De  det,  Frøken?  —  Ja,  jeg  vil  ogsaa 
betroe  Dem,  at  —  —  — 

Clara. 

Det  er  sandt:  Min  Fader  vilde  tale  med 
Dem.    Han  er  inde  i  Store-Stuen. 

Graumann. 

Vil  han  det?  Ja,  saa  maa  jeg  strax  ind  til 
ham.  (idet  han  gaaer:)  Saa  jeg  er  sær  —  og  skjænder 
for  meget?   Det  er  aldrig  faldet  mig  ind.  (Bort.) 


Femte  Scene. 

Clara.  Edward  (som  er  kommen  ind  i  Baggrunden  under  de  sidste 
Replikker). 

Clara 

(seer  ham). 

Edward ! 

Edward. 

Min  Clara! 

Clara. 

For  Himlens  Skyld!  Hvilken  Forvovenhed! 
Har  Du  glemt,  at  Fader  har  strængt  forbuden 
Dig  at  komme  her  og  mig  nogensinde  at  tale 
med  Dig. 

Edward. 

Og  har  Du  da  glemt,  Clara,1  hvor  ofte  Du 
har  lovet2  at  ville  trodse  enhver  Hindring,  som 
reiste  sig  imod  os. 3 

Clara. 

Hvad  vil  Du  da,  at  jeg  skal  gjøre? 
Edward. 

Sige  ham,  uden  Trods,  men  med  Rolighed 
og  Bestemthed,  at  Du  ikke  kan  elske  nogen  Anden 
uden  mig,  og  at  Du  ikke  vil  give  Din  Haand  til 
et  Menneske,  som  Du  aldrig  har  seet. 

Clara. 

Du  kj ender  ikke  min  Fader.  Han  er  en 
Slave  af  sit  Ord,  og  han  vilde  ikke  for  alt  i 
Verden  bryde  det  Løvte,  han  har  givet  sin  Ung- 
doms Ven  — 

Edward. 

Og  for  et  saa  ubesindigt  Løfte,  for  en  saa 
utilgivelig  Grille  skal  vor  hele  Livs  Lykke  op- 
offres.  —  Din  Fader  kjender  jo  ikke  engang  det 
Menneske,  han  har  valgt  til  sin  Svigersøn;  Alt 


1  I  Original-Texten:    «Har  Du  glemt,  Glara». 

2  Orig.-T.:  «hvor  ofte  Du  med  hellige  Eder  har  lovet». 

3  I  Orig.-T.  tilføies:  «og  udholde  selv  Din  Faders  For- 
bittrelse  hellere  end  at  tilhøre  nogen  Anden. » 

hvad  han  veed  om  ham,  er,  at  han  er  en  Søn  af 
en  af  hans  gamle  Skolekammerater. 

Clara. 

Men  Justitsraad  Smith  er  meget  riig,  og  denne 
Søn  er  hans  eneste  Arving. 

Edward. 

Jeg  veed  det,  Clara:  jeg  er  fattig,  jeg  eier 
Intet.  Men  jeg  veed  ogsaa,  at  Du  elsker  mig. 
Det  (er)  min  Rigdom.1 

Clara. 

Edward! 

Edward. 

(Melodi  af  J.  H.  Lorck. ) 
Elskte  Pige,  jeg  af  Din  Læbe 
Trøst  vil  søge  i  al  min  Smerte. 
Ingen  Kummer  mit  Haab  skal  dræbe, 
Naar  Du  evig  er  mig  troe. 

Clara. 

Ja,  Din  Pige  vil  troe  Dig  blive, 
Kun  Dit  Billed  boer  i  mit  Hjerte. 
Vil  end  Skjæbnen  Dig  fra  mig  rive, 
Du  dog  evig  der  skal  boe. 


1  Orig.  T.:  «.  .  .  eier  Intet.  Min  hele  Rigdom  er  kun 
Din  Kjærlighed. » 

Sjette  Scene. 

De  Forrige.   Kammerraaden  (kommer  ud  paa  Trappen). 
KAMMERR  A  ADEN . 

Hvad  seer  jeg !  Min  Datter  og  hendes  Elsker ! 
Du  vover  at  trodse  mit  Forbud!  Du  veed,  at  jeg 
har  forbudet  Dig  .  .  . 

Clara. 

Kjære  Fader! 

Kammerraaden. 
Ikke  et  Ord  vil  jeg  høre!    Du  gaaer  paa  Dit 
Værelse,  til  jeg  lader  Dig  kalde. 

Clara. 

O!  men  saa  hør  mig  dog  .  .  . 

Kammerraaden. 
Maa  jeg  bede  Dig  at  gjore,  som  jeg  siger. 
Du  veed,  at  jeg  er  ikke  vant  til  at  taale  Mod- 
sigelser. 

Clara. 

O  Gud  !    (gaaer  grædende  ind.) 

Syvende  Scene. 

Kammerraaden.  Edward. 

Kammerraaden  . 
Og  De,  min  Herre!    De  har  vel  ogsaa  noget 
at  sige  til  Deres  Undskyldning? 

Edward. 

Dersom  min  Kjærlighed  til  Deres  Datter  ikke 
kan  undskylde  mig,  saa  har  jeg  ikke  et  Ord 
at  sige. 

Kammerraaden. 
Jeg  har  engang  for  alle  bedet  Dem  at  for- 
skaane  os  for  Deres  Besøg,  men  det  lader  til,  at 
det  ikke  har  conveneret  Dem  at  opfylde  min  Bøn. 

Edward. 

De  tager  Feil,  Hr.  Kammerraad!  De  har 
aldrig  nedladt  Dem  til  at  bede,  De  har  befalet 
Deres  Datter  at  elske  en  Anden,  og  de  har  for- 
buden mig  nogensinde  at  komme  her.  Vor 
Kjærlighed  har  De  behandlet  som  en  Forbrydelse;1 
og  dog  havde  De  maaskee  ved  Mildhed  kunnet 
udrette,  hvad  der  nu  aldrig  vil  lykkes  Dem:  at 
faae  Clara  til  at  glemme  mig. 

Kammerraaden 

(forvirret). 

Ja  .  .  .  Det  kan  være  meget  muligt,  at  min 
Vrede  har  forledet  mig  til  .  .  .  men  jeg  indseer  dog 
virkelig  heller  ikke,  at  jeg  var  pligtig  at  give  Dem 
Grunde  for  min  Handlemaade  .  .  .  Forresten  har 


1  Her  er  i  Orig.  indskudt:  «kun  for  en  Grilles  Skyld, 
uden  at  anføre  en  eneste  Grund,  har  De  modsat  Dem  vor 
Lykke. » 

jeg  mine  meget  gode  Grunde  til  at  nægte  Dem 
min  Datters  Haand;  det  er  slet  ikke  fordi  jeg  har 
Noget  imod  Dem  personligt.  Tvertimod;  saa  vidt 
jeg  kjender  Dem,  er  De  et  meget  vakkert  Men- 
neske, og  min  Nabo,  Hofjægermesteren,  hvis  Børn 
De  har  den  Ære  at  være  Hofmester  hos,  har  altid 
omtalt  Dem  som  en  særdeles  fortræffelig  ung 
Mand,  der  har  hans  fuldkomne  Høiagtelse.  — 
Men  jeg  har  givet  Justitsraad  Smith  mit  Løvte 
om  at  forene  min  Datter  med  hans  Søn.  Det  er 
den  eneste  af  alle  mine  Ungdomsvenner,  som  jeg 
endnu  har  tilbage,  og  det  har  altid  været  mit 
kjæreste  Ønske,  ved  en  Forening  imellem  vore 
Børn  at  fornye  det  Venskab,  som  i  vor  Ungdom 
bandt  os  saa  fast  til  hinanden.  Var  De  kommen 
før,  havde  jeg  maaskee  aldrig  modsat  mig  Deres 
Forbindelse  med  min  Datter.  Men  som  Sagerne 
nu  staae,  kan  og  vil  jeg  ikke  tage  mit  Ord  til- 
bage. Jeg  venter  endnu  idag  min  tilkommende 
Svigersøn  hertil;  thi  Forlovelsen  skal  declareres  i 
Aften.  Jeg  har  sendt  min  Vogn  til  Staden,  for 
at  modtage  ham  ved  Postgaarden,  og  jeg  undrer 
mig  over,  at  han  ikke  allerede  er  her.  —  Jeg  maa 
derfor  bede  Dem  —  og  jeg  beder  Dem  i  al  Ven- 
skabelighed — ,  at  De  ikke  vil  gjøre  Forsøg  paa 
at  bringe  min  Datter  til  Ulydighed  mod  sin 
Fader.  —  Naturligviis:  jeg  indseer  nok,  at  min 
Bøn  udretter  ligesaa  lidet,  som  min  Befaling;  men 

De  kan  derfor  heller  ikke  tage  fortrydeligt  op,  at 
jeg  fra  min  Side  gjør  Alt,  for  at  hindre  Dem  i 
nogensinde  at  see  eller  tale  med  min  Datter. 

Ottende  Scene. 

Dk  Fokrige.  Lise. 

Lise. 

Nu  kommer  de,  Hr.  Kammerraad!  nu 
kommer  de! 

Kammerraaden. 

Hvem? 

Lise. 

Lars  Kudsk  med  den  fremmede  Herre  fra 
Kjøbenhavn.  De  komme  i  fuld  Karriere  op  ad 
Alleen. 

K  AMMERRA  ADEN . 

Hvad  for  noget?   I  fuld  Karriere? 
Lise. 

Ja,  Lars  Kudsk  pidsker  i  eet  Væk  paa 
Hestene,  uagtet  de  løbe,  .som  de  fløi. 

Kammerraaden. 
Den  uforskammede  Knægt,  at  lade  mine  nye 
Svedfuxer  gaae  i  Gallop.  (til  Edward:)   Ja,  De  hører 
selv,  at  min  Svigersøn  kommer,  (til  Lise  o  Gaae  ned 
til  min  Datter  og  bed  hende  strax  komme  herud. 

(tn  Edward:)  Jeg  kan  begribe,  at  det  ikke  kan  være 
Dem  behageligt  at  træffe  sammen  med  Deres 
Rival  —  og  desuden  for  min  Datters  Skyld  .  .  . 

Edward  . 

Jeg  forstaaer  Dem,  Hr.  Kammerraad  (gaaer.; 
Niende  Scene. 

Kammerraaden.   Graumann  (aabuer  Stakitporten  for:)  Julius.  Strax 
derpaa  Clara  og  Lise. 

Graumann 

(til  Julius). 
Mel. :    Sehlozbauers  Vals : 
Vær  saa  god  —  denne  Vei. 

Kammerraad  en  . 
Naa,  der  har  vi  Manden. 

Julius 

(til  Graumauu). 
0,  jeg  beer!    Tusind  Tak!  (afsides:)  Er  han  fra 

Forstanden  ? 

Kammerraaden  . 
Ah!  min  Ven!  er  De  der! 

Julius 

(afsides). 
Hvad  mon  det  betyder? 

Kammerraaden  . 
Undskyld,  at  jeg  Dem  her  først  velkommen  byder. 

Julius. 

Ih  bevares!    De  maa  ei  genere  Dem. 
(afsides :)  Jeg  vil  døe,  hvis  en  Stavelse  fatte  jeg  kan. 

Kammerraaden. 
(afsides  o  Det  er  en  vakker  Mand. 

(høitoMaa  jeg  her  min  Datter  præsentere  Dem? 
(afsides  o  Det  er  godt,  han  er  smuk  —  saa  betænker  hun  sig. 

Lise. 

(afsides  o  Han  skotter  hen  til  mig. 

Julius. 
Froken!  jeg  priser  mig  lykkelig, 
At  min  Vei  herhen  førte  mig. 

Kammerraaden  . 
Naa!  saa  svar! 
Staae  dog  ei  som  en  Nar! 

Clara. 

Nei,  o  nei,  skaan  mig  kjære  Fa'er!1 

Kun  forgjæves  Du  mig  plager, 
Jeg  til  Mand  ham  aldrig  tager; 
Selv  hans  Ydre  mig  mishager. 
Skylden  er  ei  min. 
Ja  forgjæves  Du  mig  plager  o.  s.  v. 

Lise. 

Af  hvad  her  jeg  alt  opdager 
Han  min  Frøken  ei  behager. 

1  Efterstaaende  Sang  synges  samtidigt  af  Clara,  Lise, 
Julius,  Kammerraaden  og  Graumann. 

2 

Hun  nok  helst  den  Anden  tager, 

Gid  da  han  var  min! 

Ja,  af  hvad  jeg  alt  opdager  o.  s.  v. 

Julius. 
Dersom  jeg  mig  ei  bedrager, 
Man  nok  Feil  af  Manden  tager, 
Men  den  Spøg  mig  nok  behager, 
Skylden  er  ei  min. 
Ja,  hvis  jeg  mig  ei  bedrager  o.  s.  v. 

Kammerraaden. 
Troer  jeg  ei,  Dig  Fanden  plager, 
Slig  en  Elsker  Dig  mishager, 
Rigdom,  Skjønhed  selv  Du  vrager, 
Er  da  Skylden  min? 
Ja,  jeg  troer,  Dig  Fanden  plager  o.  s.  v. 

Graumann. 
Dersom  jeg  mig  ei  bedrager, 
Fyren  hende  ei  behager, 
Hun  nok  helst  den  Anden  tager, 
Hendes  Smag  er  min. 
Ja,  hvis  jeg  mig  ei  bedrager  o.  s.  v. 

Kammerraaden  . 
Nu,  min  Ven !  maa  jeg  Dem  lidt  Forfriskning  byde? 

Julius. 

Nei,  jeg  be'er!  ellers  Tak!  jeg  kan  Intet  nyde. 

Kammerraaden  . 
De  har  kjort,  det  jeg  veed,  næsten  tyve  Miile. 

Julius. 

Jeg  har  havt  Leilighed  underveis  at  hvile. 

Kammerraaden. 

Man  med  Posten  ei  har  Tid  at  hvile  sig. 

Julius: 

Deres  Kudsk  var  saa  god  paa  den  sidste  Miilsvei 
I  en  Groft  at  vælte  mig. 

Kammerraaden  . 

Ih  men  Gud  bevare's  vel!  hvad  siger  De? 

Julius. 

Herre  Gud,  bryd  Dem  ei  om  en  slig  Bagatel. 

Kammerraaden. 
.Men  kjære  Ven  fortæl! 

Julius. 
Han  var  fuld,  og  den  Klods 
Vogn  og  os  smed  omkuld 
Ned  i  sorten  Muld. 

Kammerraaden. 
Men  min  Gud!    Slap  De  da  godt  derfra  uden  Knæk? 

Julius. 

Jo,  jeg  slap  med  Skræk. 

Clara,  Lise,  Julius,  Kammerraaden,  Graumann. 

Ja  det  kan  man  kalde  Lykke,  at  De  (jeg)  slap  med  hele 

Lemmer. 

Denne  Tour  (De)  jeg  vist  ei  glemmer  meer  i  Deres  (i  mit 

hele)  Liv. 

Ja  det  var  et  Mesterstykke,  at  De  (jeg)  slap  med  hele 

Lemmer. 
2* 

Kammerraaden  . 
Men  vil  De  ikke  behage  at  træde  indenfor? 
Det  er  en  Skam,  at  vi  lade  Dem  staae  her. 

Julius. 

Min  Herre!  Saavidt  jeg  kan  mærke  er  her 
en  Misforstaaelse  paa  en  af  Siderne.  Jeg  har  ikke 
den  Ære  at  kjende  Dem,  og  jeg  tvivler  meget  paa, 
at  jeg  har  den  Ære  at  være  kjendt  af  Dem. 

Kammerraaden. 
Hvorledes?    Er  De  ikke  en  Søn  af  Justits- 
raad  Smith  i  Kjøbenhavn? 

Julius. 

Nei  jeg  er  ikke! 

Kammerraaden. 
Er  De  ikke  hans  Søn? 

Julius. 

Nei! 

Kammerraaden  . 
Aa,  De  vil  spøge!  —  Ja,  Deres  Fader  sagde 
mig  i  Forveien,  at  De  var  et  lystigt  Hoved  —  at 
De  altid  havde  saamange  moersomme  Indfald  — 
og  nu  vil  De  have  lidt  Løier  med  os. 

Julius. 

Nei,  jeg  forsikkrer  Dem:  det  er  den  rene 
Sandhed  — 

Kammebraaden. 
Men  hvorledes  kommer  De  da  her,  min  Herre? 

Julius. 

Ja,  jeg  er  ligesaa  forundret  derover,  som  De. 
Jeg  er  reist  fra  Kjobenhavn  for  at  besøge  en 
gammel  Onkel,  der  hører  til  de  Hellige.  Han  er 
saa  hellig,  at  jeg  troer,  at  han  snarere  gik  bar- 
fodet igjennem  Verden,  end  at  han  skulde  holde 
Eq vipage.  —  Jeg  blev  derfor  yderst  forundret 
over  at  finde  en  smuk  Cabriolet  ved  Poststationen 
for  at  hente  mig  til  mit  Bestemmelsessted;  men 
da  Kudsken  paastod,  at  han  skulde  have  mig 
med,  saa  fandt  jeg  mig  i  at  tage  Plads  i  den 
magelige  Vogn  —  —  og  saaledes  kom  jeg  — 
uden  selv  at  vide  det  —  hertil.  — 

Kammerraaden  . 
Men,  min  Herre!  Hvad  skal  alt  dette  sige? 
—  —  —  Ah,  nu  forstaaer  jeg  Dem  (tager  ham  til  en 
side).  .  De  vilde,  uden  at  være  kjenclt,  see  min 
Datter  og  vinde  hendes  Kjærlighed.  —  De  hører 
til  den  moderne  Verden,  og  kan  formodentlig  ikke 
finde  Dem  i  et  Parti,  som  i  Forveien  er  arrangeret 
af  Fædrene. 

Julius. 
Deres  Datter,  siger  De?  .  .  . 

Kammerraaden. 
Ja,  tilstaae  De  det  kun. 

Julius. 

Ja,  jeg  nægter  ikke,  jeg  finder  hende  høist 
indtagende,  men  .  .  . 

KAMMERRAADEN . 

Naa,  vær  kun  rolig!  Jeg  gaaer  ind  paa  Deres 
Idee.  (høito  Nu  vel,  jeg  mærker,  at  det  Hele  er  en 
Feiltagelse,  og  jeg  maa  bede  Dem  meget  und- 
skylde, at  min  Kudsk  har  basret  sig  saa  dumt 
ad.  Men  siden  Tilfældet  har  forskaffet  os  Deres 
behagelige  Selskab  —  imod  Deres  Villie  — ,  har 
De  da  ikke  Lyst  at  tilbringe  Dagen  hos  os?  — 
Her  er  just  Høstgilde  idag,  og  jeg  troer,  at  det 
kun  vil  beroe  paa  Dem  selv,  om  De  skal  kjede 
Dem  eller  more  Dem  hos  os. 

Julius. 

Jo,  med  megen  Fornøielse.  (afsides:)  Det  kan 
jo  blive  ret  moersomt. 

Kammerraaden. 
Min  Datter  vil  nok  gjøre  Dem  bekjendt  med 
Egnen.    Her  er  mange  deilige  Partier  i  Nærheden, 
som  nok  kan  interessere  Enhver,  der  ikke  har 
været  her  før. 

Clara. 

Hvorledes?    Jeg,  min  Fader? 

Kammerraaden. 
Javist,  mit  Barn.    Jeg  har  Forretninger  med 

Hr.  Graumann,  og  der  er  endnu  en  Stund  inden 
Dandsen  begynder. 

Julius. 

Min  Herre,  jeg  er  Dem  uendeligt  forbunden 
for  Deres  Artighed.  Men  jeg  siger  Dem  endnu  en- 
gang:   Jeg  er  ikke  den,  De  antager  mig  for. 

Kammerraaden. 
Nu  vel!  saa  er  De  ikke  den.     Men  De  er 
mig  ligefuldt  velkommen,  (afsides:)  Et  lille  Fif,  og 
jeg  skal  fange  ham. 

Julius. 

Ja,  De  hører  Selv,   Froken.  (taler  sagte  ined  Clara.) 

Kammerraaden 

(til  Graumann). 

Det   var  Dem ,   jeg   skulde  tale   med ,  Hr. 

Graumann.  (taler  sagte  med  Graumann.) 

Lise 

(i  Forgrunden). 

Gud!  Hvor  han  er  nydelig!  Det  er  da  en 
anderledes  smuk  Fyr  end  den  kjedelige  Hr.  Hov- 
mester, som  altid  gaaer  og  hænger  med  Ho 'det, 
og  som  Frøknen  er  saa  forelsket  i.  Ja,  nu  stikker 
Kjøbenhavneren  ham  nok  ud,  og  saa  faaer  vi 
Bryllup  her  paa  Gaarden.  (gaaer.) 

Tiende  Scene. 

De  Forrige  (uden  Lise). 

Julius. 

Hvis  jeg  turde  haabe,  at  Frøknen  desuagtet 
vilde  vise  mig  .  .  . 

Kammerraaden 

(til  Graumarin). 

Nu  har  De  vel  forstaaet  mig.  (raabero  Deres 
Tjener,  Hr.  Smith! 

Julius 

(vender  sig  hurtigt  om). 

Ærbødige  Tjener! 

Kammerraaden. 
Ha  ha  ha  ha  ha!    Naa,   fik  vi  Dem  der! 
ha  ha  ha  ha  ha! 

Julius. 

Hvoraf  leer  De? 

Kammerraaden. 
Ha  ha  ha!    Der  forløb  De  Dem,  kjære  Ven, 
ha  ha  ha! 

Julius. 

Jeg  forstaaer  Dem  ikke. 

Kammerraaden. 
Naa,  saa  De  er  altsaa  ikke  Hr.  Smith?  ha  ha! 

Julius. 

Jeg  hedder  rigtignok  Smith;  men  jeg  er  ikke 
en  Son  af  Justitsraad  Smith. 

Kammkrraaden. 
An  Passiar!    Nei,  nu  narrer  De  os  ikke  længer. 

Julius. 

Men,  jeg  forsikkrer  Dem.  Der  er  saa  mange 
Mennesker  i  Kjøbenhavn  af  det  Navn,  at  det  let 
kan  give  Anledning  til  en  Feiltagelse.  —  Deres 
Kudsk  skulde  hente  den  unge  Smith  fra  Kjoben- 
havn; og,  da  han  kun  havde  Valget  imellem  en 
gammel  Oberst,  to  Damer,  en  Amme,  et  lille 
Barn  og  mig,  saa  seer  De  selv  .  .  . 

Kammkrraaden. 
Ha  ha  ha!  Ja,  De  er  en  moersom  Fyr!  Naa, 
velkommen  min  unge  Ven.  Lad  mig  ret  for 
Alvor  onske  Dem  velkommen,  og  lad  os  saa  gaae 
ind  og  faae  os  en  Passiar  om  Deres  Fader  og  om 
Deres  egne  Hensigter  —  —  eller  maaskee  De 
hellere  først  vil  spadsere  en  lille  Tour  med  Clara 
i  Lunden  —  der  er  kjøligt  .  .  . 

Julius. 

Ja!  ja!   Det  vilde  jeg  rigtignok  helst. 

Kammkrraaden. 
Xaa,  som  De  vil!  (tager  ham  til  side.)   Gjør  Dem 

nu  gode  Venner  med  Clara.  De  veed  nok:  det 
første  Indtryk  det  er  det  vigtigste. 

Julius. 

Jeg  vil  gjøre  Alt  for  at  behage  en  saa  smuk 
ung  Dame. 

Kammerraaden. 
Ja,  hun  er  lidt  knibsk,  men  det  har  ingen 
Nød  —  og  mit  Samtykke  har  De  jo  i  alt  Fald. 

Julius. 

Ja — a —  jeg  takker  Dem  ret  meget. 

Kammerraaden. 
O,  jeg  beer!  (høito  Naa,  ja  saa  vil  jeg  med 
Deres  Tilladelse  besørge  nogle  Forretninger  med 
min  Forvalter;  —  og  Du  Clara  Du  maa  vise  den 
unge  Herre  fra  Hovedstaden,  at  vi  Folk  fra  Landet 
ikke  ere  tabte  bag  af  en  Vogn. 

Julius. 

Saa  kjører  De  formodentlig  aldrig  med  Deres 
egen  Kudsk. 

Kammerraaden  . 
Ha  ha  ha!   De  er  en  Satiricus!    De  er  just 
en  Mand  efter  mit  Hoved. 

Julius 

(sagte). 

Men  troer  De,  at  jeg  ogsaa  er  en  Mand  efter 
Deres  Datters  Hoved? 

Kammerraaden 

(sagte). 

Ganske  sikkert!  (høito  Naa,  jeg  anbefaler  mig 
saalænge. 

Kammerraaden. 

Mel.  af  Mozart:    <Liebe  Kinder!    Horet  bu  I* 

Kjære  Børn !    Spadserer  nu 
Under  Bøgens  Grene. 

Clara. 
Fader!   Men  betænker  Du? 
Skal  vi  gaae  alene? 

Kammerraaden. 
Lad  Gud  Amor  lede  Jer, 
Snart  I  ham  vil  finde. 

Clara. 
Han  en  daarlig  Leder  er, 
Thi  han  gaaer  i  Blinde. 

Julius. 
Frøken!   Jeg  var  glad,  at  vi 
Skulde  vandre  tvende; 
Men  i  Amors  Compagnie 
Gaaer  jeg  heller  trende. 

Clara 

Lundens  Gang  er  smal  og  krum, 
Pladsen  knap  derinde. 

Kammerraaden  . 
O,  hvor  der  er  Hjerterum, 
Amor  Plads  kan  finde. 

Clara.  1 
For  min  Sjæl  hans  Billed  staaer, 
Som  jeg  gav  mit  Hjerte, 
Selv  naar  Hjertet  bange  slaaer, 
Fryd  er  i  dets  Smerte. 
Jeg  i  Lundens  stille  Lye 
Offrer  ham  min  Tanke, 
Naar  til  Hvile  Alle  tye, 
Kjærligt  der  vi  vanke. 

Julius. 
Hvis  jeg  hendes  Blik  forstaaer, 
Banker  hendes  Hjerte; 
Men  naar  Hjertet  bange  slaaer, 
Fryd  er  i  dets  Smerte, 
Hun  i  Lundens  stille  Lye 
Røber  mig  sin  Tanke, 
Elskovs  Gud  vil  til  os  tye, 
Kjærligt  med  os  vanke. 

Kammerraaden. 
Nu  jeg  tænker  Planen  lykkes, 
Hun  nok  meer  ei  klager, 

Naar  hun  med  Brudekrandsen  festlig  smykkes, 

Og  hun  ham  behager. 

Hun  den  Anden  nok  vil  glemme, 

Naar  fra  ham  hun  fjernet  er, 

Hun  da  Fornuftens  Stemme 

Lyde  vil  og  vist  ham  glemme; 

Denne  Fyr  sig  ei  la'er  skræmme, 

Hvis  jeg  ikke  feiler  her. 

(Kammerraaden  gaaer.) 

1  Efterfølgende  tre  Vers  synges  samtidigt  af  Clara, 
Julius  og  Kammerraaden. 

Ellevte  Scene. 

Julius.  Clara. 

Julius 

(afsides). 

Han  gaaer  virkelig  og  lader  mig  blive  alene 
med  hans  Datter.  Ja  —  jeg  kan  jo  ikke  være 
saa  ugalant,  (til  Clara  o  Min  Frøken!  Jeg  veed  ikke, 
om  jeg  tør  byde  Dem  min  Arm? 

Clara. 

Min  Herre!  Jeg  troede  ikke,  at  De  kunde 
misforstaae  et  Plaisanteri  af  min  Fader.  De  ind- 
seer vist,  at  det  ikke  kunde  være  hans  Alvor,  at 
vi  skulde  spadsere  alene. 

Juli  es. 

Nei,  ganske  vist  Men  jeg  stoler  paa 

Deres  Faders  Ord,  at  vi  ville  finde  en  Ledsager. 

Clara. 

En  Ledsager? 

Julius. 

Ja,  Gud  Amor! 

Clara. 

Ah,  saaledes?  Ja,  jeg  veed  nok,  at  de  unge 
Piger  her  i  Egnen  kalde  denne  Lund  « Amors 
Lund»,  men  om  han  virkelig  skulde  have  opslaaet 
sit  usynlige  Tempel  her,  derom  tvivler  jeg  meget. 

Skulde  De  paa  Deres  Spadseretour  igjennem  Lunden 
træffe  den  bevingede  lille  Gud,  da  vil  han  vist 
med  al  Aabenhjertighed  sige  Dem,  hvad  jeg 
haaber,  at  De  har  Delicatesse  nok  til  at  forskaane 

mig  for  at  sige  Dem.    (neier  for  ham  og  gaaer.) 

Tolvte  Scene. 

Julius 

(alene  ;  seer  efter  hende). 

Han  vil  sige  Dem,  hvad  De  vil  forskaane 
mig  for  at  sige  Dem.  —  Det  er  aabenbart:  hendes 
Hjerte  har  jeg  ikke  erobret! 

Trettende  Scene. 

Julius.   Lars  Kudsk. 

Julius. 

Ah!   Der  har  vi  min  drukne  Postillon. 
Lars 

(seer  sig  omkring). 

Det  er  jo  Løgn! 

Julius. 

Hvad  er  Løgn? 

Lars. 

At  Kammerraaden  er  her. 

Julius. 

Det  er  sandt. 

Lars. 

Hvor  er  han  da? 

Julius. 
Han  er  inde  i  Huset. 

Lars. 

Saa  er  han  jo  ikke  her. 

Julius. 

Det  veed  jeg  nok.  —  Hvad  vil  han  ham? 
Lars. 

Jeg  vil  flye  ham  disse  Breve,  som  jeg  fik 
med  fra  Posthuset. 

Julius. 

Ja,  nu  kan  han  ikke  faae  ham  i  Tale.  Han 
har  Forretninger  med  sin  Forvalter. 

Lars. 

Mange  Tak,  gode  Herre.  Saa  vil  jeg  gaae 
ind  til  ham. 

Julius. 

Hørte  han  ikke,  at  jeg  sagde,  han  havde 
Forretninger?  Desuden  er  det  nok  ikke  raadeligt, 
at  han  lader  sig  see  for  Kammerraaden  i  den 
Forfatning,  han  er. 

Lars. 

I  hvad  for  en  Forfatning? 

Julius 

(ærgerlig). 

Aa,  for  Fanden!  han  er  jo  fuld. 
Lars 

(forundret). 

Hvad  for  noget?   Er  Kammerraaden  fuld? 
Julius. 

Er  han  gal?   Nei,  han  er  fuld. 

Lars. 

Hvem?  jeg? 

Julius. 

Ja,  det  har  jeg  maattet  bekjende.  Har  han 
glemt,  at  han  smed  mig  i  Grøften  paa  Veien? 

Lars 

Det  var  ikke  min  Skyld,  gode  Herre.  Havde 
der  ingen  Grøft  været,  saa  var  det  aldrig  passeret. 
Jeg  kjører  en  deilig  Tømme,  naar  jeg  selv  skal 
sige  det.  Men  de  fordømte  Bæster,  de  vilde  ikke 
lystre.    Havde  jeg  havt  en  ordentlig  Pidsk  .  .  . 

Julius. 

Aa,  jeg  synes,  at  den,  han  har,  er  upaa- 
klagelig. 

Lars. 

Men  der  er  ingen  Snært  ved,  gode  Herre. 


Julius. 

Jeg  synes  saamæn,  der  er  baade  Snært  og 
Smæld  ved. 

Lars. 

Dersom  gode  Herre  selv  vilde  prøve  engang. 
Julius. 

Ja,  gaae  nu  sin  Vei!  Jeg  er  kjed  af  hans 
Passiar.  Giv  mig  Brevene,  saa  skal  jeg  levere 
dem  til  Kammerraaden. 

Lars. 

Vil  han  være  saa  god?  Da  byder  jeg  ham 
saa  mange  Tak.  Farvel,  gode  Herre!  (gaacr,  men 
vender  om  igjeu.)  Hvordan  var  det,  gode  Herre?  Sagde 
han  ikke,  at  Kammerraaden  var  fuld? 

Julius. 

Pak  sig  nu  sin  Vei,  siger  jeg,  eller  jeg  skal 
hjælpe  ham  paa  Gled. 

Lars. 

Hør,  det  er  nok  ikke  værclt  at  tale  noget 
derom  til  Folkene  —  for,  naar  saadan  noget  kom 
ud  imellem  dem,  saa  .  .  . 

Julius. 

For  Fanden!  Gaae  nu,  siger  jeg,  og  hold 
Mund! 

Lars. 

Jeg  holder  reen  Mund,  gode  Herre;  saadan 
noget  kan  hænde  en  Mand.1  (bort.) 

Fjortende  Scene. 

Julius 

(alene). 

«Velbaarne  Hr.  Kammerraad  og  Landvæsens 
Commissair  Krahl.»  —  Ah!  altsaa  min  fore- 
kommende Vært  hedder  Krahl.  —  Det  er  en 
meget  vidtløftig  Correspondance,  han  fører.  Her 
er  ikke  mindre  end  eet,  to,  tre,  —  hvad  er  det? 
« Velædle  Frøken  Clara  Krahl. »  Det  er  til  Dat- 
teren. Denne  kolde  Skjønhed  hedder  altsaa  Clara. 
Et  meget  romantisk  Navn,  og  ligesaa  smukt  som 
hun  selv.  (nynner:)  « Lille  Clara!  Bliv  ei  vred  paa 
mig,  at  jeg  er  saa»  .  .  . 

Femtende  Scene. 

Julius.   Lise  (kortimer  ind). 

Lise 

(afsides). 

Der  staaer  den  smukke  Frier  fra  Kjøbenhavn. 
Det  er  underligt,  at  han  er  alene. 


1  I  Orig.  Text:  «hænde  den  Bedste. » 

Julius 

(afsides). 

See  der  er  en  virkelig  landlig  Skjønhed!  (højt  o 
Tjener  Du  her  paa  Gaarden,  mit  Barn? 

Lise. 

Jo!   Jeg  er  Gartnerens  Datter,  Lise  — 
Julius. 

Ja  saa!   Altsaa  en  af  Floras  Døttre  —  — 
Lise. 

Nei,  min  Fader  hedder  Bastian,  og  jeg  er 
hans  eneste  Barn. 

Julius 

(afsides). 

Enten  er  den  lille  Lise  en  Skjælm  eller  hun 
er  meget  landlig,  (høito  Og  Du  figurerer  vel  desuden 
som  Terne  her  paa  Borgen? 

Lise. 

Hvad  sagde  De? 

Julius. 

Jeg  mener,  at  Du  er  vel  Frøken  Claras 
Kammerpige  ? 

Lise. 

Naa  saaledes?  Ja  det  er  meget  rigtigt.  Og 
undertiden  er  jeg  endogsaa  hendes  Fortrolige. 

3* 

Julius 

(afsides). 

Hvor  fiffig!  (høito  Vil  Du  da  maaskee  i  al 
Fortrolighed  levere  Din  Frøken  dette  Brev  og  sige, 
at  det  er  kommet  med  Posten. 

Lise 

(langtrukken). 

Med  Posten?  

Julius. 

Ja,  med  Posten  fra  Kjøbenhavn. 
Lise. 

Nei,  det  kan  jeg  umueligt  sige. 

Julius. 

Hvorfor  ikke? 

Lise. 

Fordi  jeg  altid  siger  Sandhed.  —  Og  dette 
Brev  

Julius. 
Hvad  det?  

Lise. 

Det  er  bestemt  fra  Dem  selv. 

Julius. 

An,  hvor  falder  Du  paa  det? 

Lise. 

Jo,  det  er  bestemt  fra  Dem  selv!  Det  turde 
jeg  vædde  med  Dem  om,  hvad  det  skulde  være.  — 
Nu  løber  jeg  ind  med  det,  og  saasnart  Frøknen 
har  læst  det,  saa  skal  jeg  nok  faae  at  vide  .  .  . 

(vil  gaae.) 

Julius. 

Nei,  hør  Lise,  hvad  jeg  vil  sige  Dig  

Lise. 

Nei,  jeg  maa  skynde  mig;  thi  jeg  er  meget 
nysgjerrig  (løber  ind.) 

Sextende  Scene. 

Julius 

(alene). 

Saa!  nu  kommer  der  vel  en  ny  Feiltagelse! 
Paa  min  Ære!  dette  Eventyr  begynder  at  more 
mig.  Efter  Alt  hvad  jeg  kan  faae  ud  af  clet,  som 
er  passeret,  saa  venter  man  idag  en  Frier,  der  har 
samme  Navn,  som  jeg,  og  som  hverken  Faderen 
eller  Datteren  har  seet.  —  Kammerraaden  har  be- 
stemt sin  Datter  for  mig;  Kammerpigen  protegerer 
mig  —  og  Datteren  hader  mig.  —  Det  er  netop 

det  Piqvante;  thi,  dersom  jeg  ogsaa  behagede  hende, 
saa  maatte  det  Hele  snart  komme  til  en  For- 
klaring. Jeg  indseer  virkelig  ikke,  at  jeg  kan 
gjøre  bedre,  end  at  lade  dem  blive  i  Troen  og 
more  mig  her  idag  —  i  Morgen  kan  jeg  reise 
videre  til  min  Onkel,  hvor  jeg  neppe  vil  finde  en 
saa  glimrende  Modtagelse.  —  Den  gode  Kammer- 
raad  skal  ikke  kunne  beklage  sig  over,  at  det  er 
mig,  der  har  narret  ham.  Dands  og  Lystighed 
vil  her  blive  til  langt  ud  paa  Natten,  og  naar  jeg 
saa,  efter  en  vel  anvendt  Dag,  og  et  Par  Timers 
Søvn,  i  Morgen  tager  Afsked  fra  Familien  —  efter 
at  have  spiist  Frokost  — ,  saa  er  jeg  vis  paa,  at 
min  Vært  er  saa  galant  at  lade  sin  Cabriolet 
spænde  for  og  kjøre  mig  til  mit  Bestemmelsessted, 
om  aldrig  (for)  andet,  saa  for  at  vise,  at  hans 
Kudsk  kan  kjøre,  uden  at  vælte  Folk  i  Grøften. 

 Kunde  dog  ogsaa  være,  at  han  lod  mig 

gaae  tilfods  Nu  vel,  lad  gaa!  —  (synger:) 

Mel.  af  «Syejomfruerne  i  Charlottenlund« :  «Glutterne  hvile». 

1  Dag  vil  jeg  hvile 
I  Glædernes  Favn; 
I  Dag  vil  jeg  ile 
Til  Kjærligheds  Havn! 
I  Dag  vil  jeg  synge 
Om  Bacchantinders  Flok 
Og  Rankerne  slynge 
Om  Tinding  og  Lok. 

I  Morgen  jeg  klager 
Og  synger  Choral, 
Mens  Onkel  mig  plager 
Med  Dyd  og  Moral; 
Men  først  vil  jeg  hvile 
I  Glædernes  Favn 
Og  lystigt  henile 
Til  Kjærligheds  Havn. 
La  la  la. 

I  Dag  for  en  Anden 
Jeg  nyder  Credit! 
Hvis  Navnet  gjor  Manden, 
Er  Navnet  jo  mit. 
I  Dag  vil  jeg  spøge 
Med  Kjærligheds  Gud 
Og  dristig  forsøge 
At  trodse  hans  Bud! 

I  Morgen  jeg  sukker 
Og  faster  og  be'er, 
Paa  Verden  jeg  pukker, 
Dens  Daarskab  jeg  seer; 
Men  forst  vil  jeg  fryde 
Ved  Verden  min  Sjæl, 
Dens  Daarskaber  nyde 
Til  Trods  for  mig  selv. 
La  la  la. 

Syttende  Scene. 

Julius.   Clara  (med  Brevet  i  Haanden). 

Julius. 

Ah  !  der  er  Frøkenen !  (bukker  dybt  for  Clara  og  gaaer.) 

Clara. 

Han  gaaer!  han  er  fornærmet! 

Julius 

(vender  om). 

Om  Forladelse  !•  Jeg  har  leveret  Deres  Kammer- 
pige et  Brev.  Jeg  veecl  ikke,  om  Frøkenen  har 
modtaget  det. 

Clara. 

Jo,  jeg  har  allerede  læst  det.  [*Det  er  just 
i  denne  Anledning  jeg  kommer,  og  hvis  det  ikke 
generer  Dem,  ønskede  jeg  gjerne  at  tale  med 
Dem. 

Julius. 

Med  mig?  —  Det  vil  være  mig  en  stor  For- 
nøielse ! 

*  Clara. 

Jeg  maa  da  først  bede  Dem  om  Forladelse 
for  den  Mangel  paa  Opmærksomhed,  hvormed  jeg 
modtog  Dem,  og  for  den  næsten  stødende  Maade, 
hvorpaa  jeg  forlod  Dem.  Men]  den  Aabenhjertighed, 
hvormed  De  i  Deres  Brev  f orsikkrer  mig  om  Deres 
fuldkomne  Ligegyldighed  for  mig,  giver  mig  Mod 
til  at  være  ligesaa  oprigtig  imod  Dem. 


1  Det  indklamrede  Parti  er  overstreget  i  Souffleur- 
Bogen. 

Julius. 
Hvorledes  Frøken? 

Clara. 

De  viser  mig  deri  den  Fortrolighed  at  tilstaae 
mig,  at  De  er  hemmeligt  forlovet,  imod  Deres 
Faders  Villie,  og  (at)  det  af  den  Grund  er  Dem 
umuligt  at  indgaae  den  Forbindelse,  som  han  og 
min  Fader  have  aftalt.  —  Jeg  skylder  Dem  at 
vise  Dem  samme  Fortrolighed,  [*og  jeg  er  over- 
beviist  om,  at  De  ligesaalidet  vil  misbruge  min 
Tillid,  som  jeg  vilde  røbe  Deres  Hemmelighed] :  — 
jeg  er  ogsaa  forlovet. 

Julius. 

Hvad  hører  jeg?    De  er  hemmeligt  forlovet. 
Clara. 

Ikke  hemmeligt.  Min  Fader  veed.  at  jeg 
elsker  en  Anden,  og  dog  vil  han  tvinge  mig  til 
at  ægte  Dem. 

Julius. 

Ja  saa! 


1  Det  indklamrede  Parti  er  overstreget  i  Souffleur- 

Clara. 

De  kan  selv  dømme  om  min  Fortvivlelse,  da 
jeg  i  Dem  saae  den  forhadte  Frier,  hvis  blotte 
Navn  indjog  mig  Skræk.  Men  nu,  da  jeg  veed, 
at  De  selv  er  ligesaameget  imod  Partiet,  som 
jeg  •  •  • 

Julius. 

Ja  Frøken  ...  jeg  maa  da  sige  Dem,  at  det 
Brev  der,  det  var  skrevet  før  end  jeg  kom  hertil. 
Og  jeg  maa  tilstaae,  at  jeg  efter  at  have  seet 
Dem  .  .  . 

Clara. 
Hvorledes,  min  Herre  .  .  . 

Julius. 

Saa  er  det  virkelig  faldet  mig  ind,  at  Børn 
næsten  altid  have  Uret  i  at  sætte  sig  op  imod 
deres  Forældres  Villie.  Forældre  veed  i  Grunden 
langt  bedre  end  vi  selv,  hvad  der  tjener  til  vort 
sande  Gavn,  og  en  Faders  Myndighed  er  desuden 
ikke  saa  let  at  trodse. 

Clara. 

[Min  Herre!1]  Jeg  kom  her  i  Tillid  til  Deres 


1  Overstreget  i  Souffleur-Bogen. 

Erklæring  i  dette  Brev,  ikke  for  at  være  Gjenstand 
for  Deres  Spot.  (gaær.) 

Julius 

(holder  hende  tilbage). 

Men  kjære  Frøken!  Hvor  kan  en  ubetydelig 
Spøg  fornærme  Dem?  Vær  De  ganske  rolig:  De 
skal  ikke  blive  min  Kone. 

Clara. 

Men,  min  Herre!  Jeg  kan  slet  ikke  forstaae 
mig  paa  Dem. 

Julius. 

Stoel  De  paa  hvad  der  staaer  i  Brevet.  Jeg 
selv  vil  gjøre  Alt,  hvad  De  fordrer  af  mig,  for 
at  De  kan  blive  forenet  med  den,  som  De  elsker. 

Clara. 

Der  er  kun  en  eneste  Maade,  og  det  er,  at 
De  formaaer  Deres  Fader  til  at  tage  sit  Ord 
tilbage. 

Julius. 

Ja,  bedste  Frøken.  Jeg  kan  kun  svare 
dertil:  at  det  er  en  Umulighed  for  min  Fader, 
at  tage  noget  Løfte  tilbage,  som  han  engang 
har  givet,  (afsides:)  Han  er  død  for  mange  Aar 
siden. 

[l  Clara. 

O  Gud!  saa  er  alt  mit  Haab  ude!  De  skriver 
i  Deres  Brev,  at  De  er  i  den  Grad  afhængig  af 
Deres  Fader,  at  De  paa  ingen  Maade  tør  sætte 
Dem  op  imod  hans  Villie,  og  at  De  ikke  for 
nogen  Priis  i  Verden  tør  tilstaae  ham  den  For- 
bindelse, De  har  indgaaet.  —  Men  hvor  meget 
større  Myndighed  har  ikke  en  Fader  over  sin 
Datter?  De  er  Mand!  De  bør  vise  Mod  og 
Characteerfasthed.  —  En  Søn  kan  dog  umuligt 
være  saa  afhængig  af  en  Fader  som  en  Datter. 

Julius. 

Ja,  det  er  meget  sandt;  men  en  Datters 
Bønner  og  Overtalelser  har  dog  langt  mere  Magt 
over  en  Faders  Hjerte. 

Clara. 

Ikke  over  min  Fader.  —  Og  desuden  er 
han  allerede  saa  indtaget  af  Dem,  at  han  aldrig 
vilde  lade  sig  bevæge  til  at  bryde  sit  Ord.  Endnu 
i  dette  Øieblik  holdt  han  en  Lovtale  over  Dem 
for  at  overbevise  mig  om,  at  jeg  burde  elske  Dem, 
og  at  det  var  min  Pligt  at  række  Dem  min  Haand, 
og  at  jeg  ikke  var  værdig  til  en  saa  stor  Lykke. 

Julius. 

Han  er  sandelig  altfor  god. 

Clara. 

Tael  De  med  ham.  Tilstaae  ham  reent  ud, 
at  De  er  forlovet,  og  at  De  ikke  kan  nænne  at 
gjøre  den  Pige  ulykkelig,  som  har  bundet  sin 
Skjæbne  til  Dem. 

Julius. 

Ja,  min  kjære  Frøken  ....  De  forlanger 
virkelig  for  meget  af  mig.] 

Clara. 

Og  dog  lovede  De,  at  De  vilde  gjøre  Alt, 
hvad  jeg  fordrede  af  Dem,  for  at  dette  Parti 
kunde  gaae  overstyr. 

Julius. 

Ja  ...  .  jeg  nægter  jo  ikke  ....  Det  vil 
sige  ....  Nu  vel!  Hvad  jeg  har  lovet,  det  skal 
jeg  holde!   De  skal  ikke  blive  min  Kone. 

Clara. 

Vil  De  da  aabenbare  Deres  Fader  Alt? 
Julius. 

Ja,  det  veed  jeg  endnu  ikke  ....  Men  jeg 
gjentager  mit  Løfte:  Deres  Fader  skal  selv  nægte 
mig  Deres  Haand. 

Clara. 

O  Gud!   Jeg  takker  Dem! 

Julius. 

Ja,  Gud  velsigne  Dem:  ikke  noget  at  takke 
for.  —  Men  er  De  nu  ogsaa  overbeviist  om, 
Frøken,  at  den  eneste  Hindring  er  det  Løfte,  som 
Deres  Fader  har  givet  mig  om  Deres  Haand?  Og 
troer  De ,  at  naar  denne  Hindring  er  beseiret, 
han  da  vil  give  sit  Samtykke  til  Deres  Forening 
med  den,  De  elsker? 

Clara. 

Ja,  det  tvivler  jeg  ikke  om.  —  Edward  er 
et  fortræffeligt  Menneske,  som  min  Fader  umuligt 
kan  have  noget  imod.  — 

Julius. 

Ja,  Frøken,  Smag  og  Behag  er  saa  forskjellig. 
Clara. 

O,  De  spøger.  Jeg  begriber  ikke,  hvor  De 
kan  være  i  saa  godt  Humeur  .  .  . 

Julius. 

Og  De  da'?  —  Er  De  da  ikke  (i)  godt  Hu- 
meur? Jeg  troede,  at  De  nu  var  fuldkommen 
lykkelig,  da  De  veed,  at  De  slipper  for  at  faae 
mig  til  Mand. 

Clara. 

Jeg  beder  Dem :  lad  os  ikke  tale  mere  derom. 
Julius. 

Nei  lad  os  heller  tale  om  .  .  .  Edward,  det 
interesserer  Dem  nok  mere.  Og  jeg  forsikkrer 
Dem,  at  det  vil  interessere  mig  ligesaa  meget  at 
gjøre  hans  Bekjendtskab.  Kommer  han  ikke  her 
i  Huset? 

Clara. 

Nei,  Gud! 

Julius. 

Men  maaskee  —  dersom  jeg  gjorde  en  lille 
Spadseretour  i  Amors  Lund  —  maaskee  jeg  da 
traf  ham. 

Clara. 

Xei,  min  Fader  har  paa  det  Strængeste  for- 
budet mig  nogensinde  at  tale  med  ham. 

Julius. 

—  Og  det  er  vel  ikke  tænkeligt,  at  De,  i 
Stedet  for  at  tale  med  ham  —  —  Nei  .  .  . 

Clara. 

Hvad  mener  De? 

Julius. 

Jeg  mener,  at  De  ved  et  Par  skrevne  Ord 
forsikkrede  ham  om  Deres  bestandige  Hengivenhed. 

Clara. 
Hvorledes,  min  Herre  .  .  . 

Julius. 

Ja,  for  dersom  De  vilde  have  et  Brev  besørget 
saaledes,  at  ingen  Dødelig  fik  det  at- vide,  saa 
lover  jeg  Dem,  at  jeg  skal  opsøge  ham,  om  saa 
Veien  gik  igjennem  Ild  og  Vand. 

Clara. 

De  forlanger  en  Fortrolighed  af  mig  .  .  . 
Julius. 

Ja,  det  er  den  eneste  Maade,  hvorpaa  De 
kan  faae  mig  til  at  interessere  mig  for  Deres 
Kjærlighed.  De  maa  betroe  mig  Alt!  De  maa 
vise  mig,  at  De  ogsaa  interesserer  Dem  for  mig.  — 
Herre  Gud!  Naar  jeg  nu  viser  Dem  den  Godhed, 
ikke  at  ville  have  Dem  til  Kone. 

Clara. 

Ja,  det  er  jeg  Dem  uendeligt  forbunden  for. 
Julius. 

Saa  skal  De  ogsaa  skjænke  mig  Deres  hele 
Fortrolighed.  —  Giv  mig  en  lille  Billet  til  ham  — 
eller  giv  mig  mundtlig  Bud  til  ham.  Siig  mig, 
hvad  Deres  Hjerte  ønskede,  at  De  selv  turde  sige 

ham.  De  skal  see,  at  jeg  ikke  skal  glemme  et 
Ord  deraf. 

Clara. 

Hr.  Smith!   Hvad  De  der  fordrer  af  mig  .  .  . 
Julius 

(synger). 

Hvad  jeg  fordrer  er  kun  ringe, 
Kun  et  Venskabsbaand 
For  det  Offer,  jeg  maa  bringe 
Ved  at  afslaae  Deres  Haand. 

Clara. 
De  et  Offer  dette  kalder, 
Og  det  dog  saa  let  Dem  falder. 

Julius. 
Deres  Venskab,  ene  det, 
Gjør  mig  hvert  et  Offer  let. 
Lad  med  mundtlig  Bud  mig  vandre 
Til  den  elskte  Ven. 

Clara. 
Jeg  er  bange,  De  til  Andre 
Skal  fortælle  det  igjen. 
['Ved  et  Brev  er  mindre  Farer. 
Seglet  der  hvert  Ord  bevarer. 


1  De  indklamrede  Strofer  ere  overstregede  i  Souffleur- 
Partiet. 

Julius. 
Seglet  paa  min  Læbe  sæt! 
Da  det  brydes  ei  saa  let. 

Clara. 
Jeg  vil  heller  taus  bevare 
I  mit  eget  Bryst, 
Hvad  han  ikke  kan  erfare 
Af  den  Elsktes  egen  Røst.] 

Julius. 
De  min  Tillid  da  foragter. 

Clara. 

Som  min  Ven  jeg  Dem  betragter. 

Julius. 
Ja,  kun  det  Dem  frelse  kan, 
Ellers  bli'er  jeg  Deres  Mand. 


Clara. 

Ja,  nu  ligger  min  Skjæbne  alene  i  Deres 
Haand.'  Og  tør  jeg  nu  ogsaa  stole  paa  Deres 
Venskab? 

Julius. 

Saa  sikkert  som  jeg  tør  stole  paa  Deres. 
Clara. 

Saa  er  jeg  rolig.  Saa  vil  jeg  med  Deres  Til- 
ladelse gaae  ind  og  ordne  Alt  til  at  modtage  de 
Fremmede;  thi  De  maa  vide,  at  alle  Omegnens 

Honoratiores  ere  inviterede  her  i  Dag  til  Høst- 
gilde. — 

Julius. 

Jeg  fatter,  hvilke  Pligter  der  da  hvile  paa 

HllSetS  Datter.    (Clara  gaaer.) 

Attende  Scene. 

Julius 

(alene). 

Saa!  det  er  en  rar  Commission,  jeg  der  har 
paataget  mig  —  —  Ja  det  er  sandt:  mit  Løfte 
om,  at  hun  ikke  skal  blive  min  Kone,  det  har 
jeg  da  let  ved  at  opfylde.  —  Men  det  gjør  mig 
virkelig  ondt  for  den  stakkels  Pige,  hun  sætter 
nu  al  sin  Lid  til  mig  —  og  misbruge  hendes 
Tillid,  det  nænner  jeg  ikke;  det  var  desuden  slet. 
—  Men  hvordan  Fanden  skal  jeg  bære  mig  ad 
med  at  faae  hendes  Fader  til  at  tage  det  Løfte 
tilbage,   som   han   har  givet   den   virkelige  Hr. 

Smith  —  Hvordan?  —  (betænker  sig  meget  længe 

og  siger  leende:)  Det  er  sku  ikke  nogen  gal  Idee!  — 
Og  den  har  det  Fortrin,  at  den  er  saa  overmaade 
simpel.  —  —  —  Jeg  behøver  jo  blot  at  blive 
ved  at  gaae  for  den  virkelige  Hr.  Smith  —  og 
saa  —  

4* 

Nittende  Scene. 

Julius.  Graumann. 

Graumann. 
Ah  I  see,  er  Herren  der! 

Julius 

(afsides). 

Død  og  Plage!  Nu  er  det  nok  bedst,  at  jeg 
strax  begynder  min  Rolle. 

Graumann  . 

Hr.  Kammerraaden  sendte  mig  for  at  see 
efter  Dem.  Jeg  troer,  at  han  er  selv  gaaet  ind  i 
Lunden  for  at  lede  efter  Dem:  han  er  saa  bange 
for,  at  De  skal  kjede  Dem. 

Julius. 

Sender  han  Dem  ud  for  at  more  mig?1 
Graumann. 

Nei!  aa  nei!  Men  for  at  spørge,  om  der  er 
noget,  De  har  at  befale.  —  Han  har  saamæn 
selv  givet  Ordre  til  hele  Husets  Folk,  at  de  skal 
ansee  Dem  som  Herre  her  paa  Godset.  —  Saa- 
længe  De  opholder  Dem  her,  skal  Alle  lyde  Dem, 
og  Alting  skal  gaae  efter  Deres  Hoved. 

1  I  Original-Texten:  «0g  for  at  more  mig,  sender 
han  Dem  for  at  holde  mig  med  Selskab ?» 

Julius. 

Det  lader  ikke  til  at  være  efter  Hr.  For- 
valterens Hoved.  — 

Graumann. 

Nei,  jeg  skal  ikke  nægte:  det  vil  falde  mig 
lidt  vanskeligt  at  ansee  nogen  Anden  for  Herre 
her,  end  Hr.  Kammerraaden  selv. 

Julius. 

Ja,  det  er  da  endelig  temmelig  ligegyldig, 
om  det  falder  ham  vanskeligt  eller  ikke. 

Graumann. 

Ham?  Jeg  er  ikke  vant  til  at  blive  sagt 
«han»  til. 

Julius. 

Da  veed  jeg  dog,  at  man  siger  ikke  «him» 
til  ham. 

Graumann. 

Xei,  men  Hr.  Kammerraaden  siger  selv  «De» 
til  mig,  og  Frøknen  siger:  «Hr.  Forvalter ». 

Julius. 

Det  er  meget  dumt  baade  af  Kammerraaden 
og  Frøknen. 

Graumann. 

Dumt?  —  Siger  De  om  Hr.  Kammeraaden, 
at  det  .... 

Julius. 

Hvad  behager? 

Graumann. 

Ingen  Ting.  —  Jeg  siger  ikke  et  Ord.  Her 
er  det  nok  bedst  at  tie. 

Julius. 

Det  vil  jeg  raade  ham  til  at  gjøre  altid,  indtil 
han  bliver  spurgt. 

Graumann 

(arrig). 

Jo!  (gaaer.) 

Julius. 
Hvor  vil  han  hen? 

Graumann. 
Jeg  vil  ud  til  Studene  —  paa  Marken. 

Julius. 

Bliv  lidt!   Jeg  har  noget  at  spørge  ham  om. 
Er  her  nogen  ordentlig  Ridehest  paa  Gaarden? 

Graumann. 

Ja! 

Julius. 

Er  her  meer  end  een,  som  duer  noget? 
Graumann. 

Ja! 

Julius. 

Hvormange? 

Graumann. 

Fem! 

Julius. 

Er  her  Jagtrettighed  til  Godset? 
Graumann. 

Ja! 

Julius. 
Er  her  nogle  gode  Rifler? 

Graumann. 

Ja! 

Julius. 

Gaaer  Kammerraaden  selv  paa  Jagt? 
Graumann. 

Nei! 

Julius. 

Har  han  en  god  Viinkjælder? 

Graumann. 

Ja! 

Julius. 
Hvem  har  Nøglen  dertil? 

Graumann. 

Det  har  jeg! 

Julius. 

Fly  mig  den! 

Graumann. 
Hvad  behager? 

Julius. 

Hørte  han  ikke,  hvad  jeg  sagde? 

Graumann. 
Jo,  jeg  gjorde  .... 

Julius. 

Naa,  saa  lad  det  faae  en  Ende! 

Graumann 

(giver  ham  Nøglen). 

Vær  saa  artig! 

Julius. 

Godt! 

Tyvende  Scene. 

De  Forrige.  Claus. 

Julius 

(raaber  ud). 

Heida!   Jens!   Peter!   Søren!   Er  der  Ingen? 


Claus 

(kommer  løbende). 

Jo,  her  er  jeg! 

Julius. 

Veed  Du,  hvor  Viinkjælderen  er? 

Claus. 
Ja,  det  veed  jeg  godt. 


Julius. 

Saa  kom  med  mig  og  viis  mig  Veien.  (to 
Graumann:)  Dersom  Kammerraaden  spørger  efter 
mig,  saa  er  jeg  dernede.    Der  kan  han  træffe 

mig.  'bort.) 


Enogtyvende  Scene. 

Graumann 

(alene). 

Xei,  det  er  til  at  ærgre  sig  ihjel  over.  Og 
til  saadan  en  Vindhas  vil  Herren  kaste  sin  Datter 

hen.  —  Den  gode  velsignede  Frøken,  som  jeg  har 
baaret  paa  mine  Arme. 

Toogtyvende  Scene. 

Kammerraaden.  Graumann. 

Graumann. 

Naa,  er  De  der,  gode  Herre!  Gud  være  lovet! 

Kammerraaden. 
Hvad  er  der  paa  Færde? 

Graumann. 

Aa,  jeg  er  saa  forbittret,  at  jeg  neppe  kan 
tale.  Vil  De  see,  hvor  mine  Knæer  ryste  under 
mig,  saadan  har  jeg  ærgret  mig. 

Kammerraaden. 

Hvorover? 

Graumann. 
Over  ham!   Ham  fra  Kjøbenhavn. 

Kammerraaden. 
Min  Svigersøn? 

Graumann. 

Ja,  Gud  hjælpe  os  alle,  og  den  stakkels 
Frøken  især,  naar  han  bliver  Svigersøn  her  i  Huset. 

Kammekka  aden. 
Men  hvad  har  han  da  gjort? 

Grauman  x. 

Ja,  jeg  er  saadan  til  Mode,  at  jeg  .  .  .  Vil  De 
tænke  Dem,  Hr.  Kammerraad,  han  behandlede 
mig,  som  jeg  kunde  være  hans  Skopudser.  Han 
siger  «han»  til  mig. 

Kammekkaaden. 
Hvad  for  noget?   Til  Dem?  — 

Graumann. 

Ja,  hvad  synes  De?  Hr.  Kammerraad  en,  som 
aldrig  selv  nogensinde  tiltaler  mig  .  .  . 

Kammerraaden. 
Naa,  naa.     Det  er  vel  ikke  saa  ilde  meent. 
Disse  unge  Mennesker  fra  Hovedstaden,  de  have 
knap  Begreb  om,  hvad  en  Forvalter  er. 

Graumann. 

Ja,  det  er  det  mindste  med  mig;  det  kunde 
endda  være  det  samme.  Men  han  fornærmede 
Hr.  Kammerraaden  selv.  —  Han  sagde,  at  De 
var  dum. 

Kammerraaden. 
Hvad  for  noget?   Sagde  han,  at  jeg  var  dum? 

Graumann. 

Ja,  og  Frøkenen  med.  Han  sagde,  at  de  var 
dumme,  begge  to.  — 

Kammerraaden. 
Det  maa  jeg  sige  .  .  .  Men  har  De  ogsaa  hørt 
rigtigt? 

Graumann. 

Om  jeg  har  hørt  —  Jo,  jeg  har  hørt  og  seet 
saameget,  at  jeg  troede  baade  Syn  og  Hørelse 
skulde  forgaae  mig.  —  Veecl  De  vel,  hvor  han 
nu  er  henne? 

Kammerraaden  . 

Nu  da? 

Graumann. 

Ja,  vil  De  nu  blot  gjætte  engang.  Vil  De 
blot  gjætte  —  for  De  troer  det  ikke. 

Kammerraaden  . 
Ja,   jeg   troede,   han   spadserede   med  min 
Datter.     Men  det  har  jeg  nok  seet,  at  han  ikke 
har  gjort. 

Graumann. 

Jo  vist!  Nei,  den  velsignede  Engel  af  en 
Pige,  hun  er  altfor  godt  Selskab  for  ham. 

Kammerraaden. 
Saa  er  han  vel  ude  og  spaser  med  Høst- 
pigerne .  .  . 

Graumann. 

Nei,  aa  nei!   Nei,  han  er  nede  i  Viinkjælderen ! 

Kammerraaden. 
I  Viinkjælderen !   Hvor  kommer  han  der? 

Graumann. 

Han  forlangte  Nøglen  af  mig,  og  saa  maatte 
jeg  jo  give  ham  den. 

Kammerraaden. 
Men  det  burde  De  ikke  have  gjort. 

Graumann. 

Men  Hr.  Kammerraaden  har  jo  selv  befalet 
os,  at  vi  Alle  skulle  lystre  hans  Befalinger. 

Kammerraaden. 
Ja,  det  er  rigtignok  sandt.     Jeg  kan  ikke 
nægte,  at  det  er  lidt  upassende,  at  han  selv  vil 
undersøge  min  Kjælder. 

Graumann. 

Ja,  det  er  kun  en  Begyndelse.  —  Hvad  kan 
vi  ikke  vente  os  siden  af  ham. 

Kammerraaden. 
Naa,  naa,   min  gamle  Ven.     Tag  Dem  nu 
ikke  det  saa  nær  —  det  kan  jo  snart  forandre  sig. 

Graumann. 

Aa,  Herre  Gud!  Min  gamle  Ven!  Det  er 
dvn  Mand,  jeg  skylder  Alt,  han  kalder  mig  sin 
gamle  Ven,  og  den  unge  Vindbeutel  .  .  . 

Kammerraaden. 
Naa,  slaae  Dem  nu  til  Taals.  Det  kan  jo 
altsammen  blive  godt  endnu.  Vil  De  gaae  ned 
til  ham,  Hr.  Graumann,  og  bede  ham  komme  op 
til  mig.  —  Siig  ham,  at  jeg  ønskede  gjerne  at 
tale  med  ham. 

Graumann. 

Jo,  det  skal  jeg  paa  Øieblikket.  —  Ja,  Hr. 
Kammerraaden  tager  mig  det  da  ikke  ilde  op. 

Kammerraaden. 
Vist  ikke!    Vist  ikke! 

Graumann. 
Ak!  den  stakkels  Frøken!  (gaaer.) 

Treogtyvende  Scene. 

Kammerraaden 

(alene). 

Det  er  mig  aldeles  ubegribeligt,  at  den  unge 
Mand  tager  sig  saadanne  Friheder.  Rigtignok 
sagde  min  Ven,  Justitsraaden ,  mig,  at  hans  Søn 
var  en  lystig  Patron,  der  altid  var  fuld  af  vittige 
Indfald  —  men  dette  her  er  da'  ikke  saameget 

vittigt  Men  maaskee  saadant  noget  ansees 

for  vittigt  i  Kjøbenhavn  —  det  kan  vel  være  — ; 
her  paa  Landet  kalder  man  det  næsviist. 

Fireogtyvende  Scene. 

Kammerraaden*.  Julius. 

Julius 

(raaber  ud). 

Gjør  Jer  nu  saa  lystige,  som  I  vil!  Spar 
ikke  paa  Vinen!  Der  er  meer,  hvor  den  kom 
fra!  (til  Kammerraaden:)  Ah!  Hr.  Svigerpapa!  Er 
De  der? 

Kammerraaden. 
Ja,  her  er  jeg.  —  Og  jeg  troede,  at  De  spad- 
serede med  min  Datter. 

Julius. 

Saa  troede  De  feil!  Hun  rendte  fra  mig  og 
lod  mig  staae  her  mutters  alene  tilbage. 

Kammerraaden. 
Hvorledes?  min  Datter? 

Julius. 

Ja,  det  var  rigtignok  ikke  meget  galant.  — 
Hør,  min  gode  Kammerraad,  De  havde  Ret,  da 
De  før  sagde,  at  Deres  Datter  var  lidt  knibsk.  — 
Det  er  ikke  saa  lidt  endda!  —  Men  bliv  blot 
til  vi  have  havt  Bryllup. 

Kammerraaden. 
Hvad  behager,  min  Herre  .  .  . 

Julius. 

Ja,  bryd  Dem  ikke  om  det.  —  Lad  det  være 
min  Sag. 

Kammerraaden. 
Min  Herre!   De  taler  her  i  en  Tone  .  .  . 

Julius. 

Ja,  De  skulde  hørt  den  Tone,  hvori  hun  talte 
til  mig.  —  Men  jeg  brød  mig  da  Fanden  om  det, 
kan  jeg  troe. 

Kammerraaden. 
Min  Herre!    Jeg  maa  sige  Dem,  at  jeg  er 
meget  misfornøiet  med  Deres  Opførsel  her. 

Julius. 
Det  er.  noget  tidligt. 

Kammerraaden. 
Maa  jeg  spørge  Dem,  hvad  De  har  havt  i  min 
Viinkjælder  at  bestille? 

Julius. 

Ikke  synderligt.  Jeg  gav  blot  Ordre  til  en 
af  Karlene  at  bære  saamange  Viinflasker,  som  han 
kunde  slæbe,  ned  i  Loen  til  de  andre  Høstkarle 
—  det  var  egentlig  kun  ham,  som  havde  noget 
at  bestille. 

Kammerraaden. 
Hvad  for  noget?   Har  De  ladet  min  Viin 
bære  ud  til  Karlene. 


(i.-) 


Julius. 

Ja,  hvis  skulde  jeg  ellers  lade  ham  bære  ud? 
Min  var  det  s'gu  ikke. 

Kammerraaden. 
Men  hvem  har  givet  Dem  Tilladelse  til  .  .  . 

Julius. 

Det  har  Deres  Forvalter.  —  Han  har  sagt 
mig,  at,  saalænge  jeg  opholder  mig  her  paa 
Godset,  er  jeg  Herre,  og  at  Alle  skal  dandse  efter 
min  Pibé.  —  Dandser  De? 

Kammerraaden. 

Jeg!  .  .  . 

Julius. 

Nei,  De  er  vel  for  gammel  —  og  saa  har  De 
vel  oven  i  Kjøbet  Gigt  eller  Podagra? 

Kammerraaden. 
Min  Herre!   Jeg  synes,  at  De  begynder  at 
blive  uforskammet  .  .  . 

Julius. 

Det  maa  bestemt  være  en  Feiltagelse. 

Kammerraaden. 
[Aa,  nu  er  jeg  kjed  af]1  .  .  .  Hør  nu,  min 


1  Udstreget  i  Souffleur-Bogen. 

Herre,  nu  vil  jeg  sige  Dem  to  Ord  saa  godt 
som  ti  — 

Julius. 

Ja,  Gud  velsigne  Dem;  maa  jeg  bede  Dem 
om  at  fatte  Dem  i  Korthed.  Jeg  skal  sige  Dem: 
Jeg  har  ingen  Tid!  Jeg  har  lovet  at  komme  ud 
i  Loen.  De  kan  da  nok  tænke,  at  min  Skaal 
drikkes.  —  Det  er  jo  mig,  som  tracterer. 

Kammerra  aden  . 
For  Fanden! 

Mel.  af  Lucrezia  Borgia:  -<Qvalunque  sia»  etc. 
Min  Herre!  viid,  det  gaaer  for  vidt! 
Vil  De  forbyde  mig  at  tale? 
(afsides :)  Det  er  paa  Tid,  jeg  bliver  qvit 

En  Gjæst,  som  ene  gjør  Skandale. 

Julius. 

(afsides:)  Jeg  nægter  ei,  den  gode  Mand 
Har  ganske  Ret  i  Grunden, 
(høit:)  Troer  De  maaskee,  paa  mig  De  kan 
Ved  Trudsler  stoppe  Munden? 


Kammerra  ad  en. 
Nei,  men  det  jeg  veed: 
Jeg  nu  er  kjed 
Af  Deres  frække  Taler, 
Og  aldrig  før 
Mit  Huses  Dør 
Blev  aabnet  for  slig  Praler. 

Julius. 

Glem  ikke,  hvad  De  vilde  sige!  De  havde 
to  Ord,  som  De  vilde  betroe  mig. 

Kammerraaden. 
Deres  Tjener! 

Julius. 

Var  det  det  Hele?  —  Tjener  igjen!  Saa  snart 
jeg  har  sat  Deres  Bønder  lidt  i  Tridt,  saa  kommer 
jeg  her  tilbage,  og  dersom  Deres  Datter  saa  skulde 
have  betænkt  sig,  saa  skal  det  være  mig  en  For- 
nøielse  at  spadsere  med  hende  i  Lunden  —  at 
sige,  hvis  jeg  ikke  har  betænkt  mig.  — 

(Et  Hurra  høres.) 

Hører  De!  Det  er  bestemt  min  Skaal,  som 
bliver  drukken!  Farvel,  Svigerpapa!  Stoel  De  paa 
mig.  Deres  Skaal  skal  ogsaa  blive  drukken!  Det 
er  dog  egentlig  Dem,  der  betaler  Gildet,   (løber  ud.) 

Femogtyvende  Scene. 

Kammerraaden 

(alene). 

Naa,  det  maa  jeg  tilstaae:  Det  er  en  smuk 
Maade  for  en  tilkommende  Svigersøn  at  introducere 
sig  paa  i  en  Familie.  Jeg  modtager  ham  paa 
den  galanteste  Maade  af  Verden;  jeg  sender  min 
Vogn  efter  ham;  jeg  lader  ham  blive  alene  med 
min  Datter,  for  at  han  kan  gjøre  sig  yndet  af 

hende;  jeg  giver  Ordre  til  .  .  .  Men  det  er  alt- 
sammen min  egen  Skyld.    Jeg  har  baaret  mig  ad 

som  en  Nar.  Nei,  det  er  min  Datters  Skyld, 

og  dersom  hun  troer,  at  hun  ogsaa  kan  gjøre, 
hvad  hun  vil,  saa  har  hun  forregnet  sig.  Hende 
kan  jeg  dog  endnu  stække  Vingerne  paa. 

Sexogtyvende  Scene. 

Kammerraaden.  Clara. 

Kammerraaden. 
Naa,  er  Du  der?   Hvad  er  det  for  Optøier? 
Maa  jeg  spørge,  hvad  det  er  for  Capricer?  Hvorfor 
har  Frøkenen  ikke  villet  tale  med  sin  tilkommende 
Mand? 

Clara. 

Jeg? 

Kammerraaden  . 
Ja !  Du!  Stil  Dig  nu  blot  ikke  saa  fremmed  an. 

Clara. 

Men,  kjære  Fader.    Jeg  forsikkrer  Dem,  at 
jeg  har  havt  en  meget  lang  Samtale  med  ham. 

Kammerraaden. 
Saa?  —  Ja,  saa  lang  vel,  som  behøvedes  til 
at  sige  ham,  at  Du  har  en  anden  Roman-Kjærlighed 
i  Hovedet,    som  gjør  Dig  gjenstridig  imod  Din 
Faders  Befaling. 

Clara. 
Men  kjære  Fader  .  .  . 

Kammerraaden. 
Aa,  kjære  Fader  .  .  .  Det  er  ikke  det,  jeg 
sporger  om.  —  Svar  mig:  Hvorfor  har  Du  for- 
nærmet ham?  Er  han  ikke  smuk  nok?  Er  han 
ikke  lapset  nok?  Jeg  s)7nes  dog,  at  derpaa  er 
Intet  at  klage. 

Clara. 

Jeg  veed  ikke,  at  jeg  har  fornærmet  ham. 
Jeg  finder,  at  han  er  et  meget  vakkert  Menneske; 
det  er  jo  ikke  min  Skyld,  at  jeg  desuagtet  ikke 
kan  elske  ham. 

Kammerraaden. 
Aa,  her  er  ikke  Talen  om  at  elske.   —  Saa 
Frøkenen  finder  ham  vakker? 

Clara. 

Ja,  saavidt  jeg  kunde  mærke,  er  han  et  meget 
godmodigt,  muntert  Menneske,  som  vist  fortjener, 
at  en  Pige  kunde  skjænke  ham  sin  Kjærlighed  .  .  . 

Kammerraaden. 
Munter  —  godmodig  —  ja,  se  der  har  vi 
det.  —  Det  er  Mode-Tonen  —  det  skal  kaldes 
Munterhed  at  være  uforskammet  .  .  . 

Clara. 

Men,  kjære  Fader,  De  gjør  ham  virkelig  Uret. 

Kammerraaden  . 
Naa,  saa  Frøkenen  tager  ham  i  Forsvar?  Ja, 
nu  troer  hun  vel,  at  jeg  skal  tage  mit  Ord  til- 
bage, fordi  han  mishager  mig  —  og  derfor  er  hun 
eftergivende,  derfor  bliver  hun  lige  med  Eet 
føielig.  Men  hun  tager  Feil,  Frøken.  —  Jeg  lader 
mig  ikke  saadan  narre. 

Syvogtyvende  Scene. 

De  Forrige.  Graumann. 

Graumann. 

Hr.  Kammerraad!  Nu  komme  de  Fremmede. 
—  Skal  jeg  vise  dem  denne  Vei? 

Kammerraaden. 
Nei,  nei,  nei,  nei,  —  jeg  vil  tage  imod  dem 
ved  Hoved-Trappen.  Bliv  De  her,  Hr.  Graumann, 
og  giv  strax  Ordre  til  alle  Folkene,  at  Ingen  maa 
understaae  sig  til  at  gjøre,  hvad  den  unge  Herre 
siger.    Hører  De? 

Graumann. 
Jo,  med  megen  Fornøielse. 

Kammerraaden  . 
De  selv  lystrer  ikke  et  Ord  af  hvad  han  be- 
faler. —  Er  han  uartig  imod  Dem,  saa  kom  til 
mig  —  jeg  skal  nok  lære  ham  Høflighed. 

Graumann. 

Jo.  —  Kunde  jeg  ikke  selv  feie  ham  af;  for 
jeg  kan  nok.  — 

Kammerraaden. 
Nei,  det  er  bedst,  jeg  gjør  det.  —  Kom  med, 

Clara.     (Han  og  Clara  gaae  ind.) 


Otteogtyvende  Scene. 

Graumann 

(alene). 

See,  det  var  en  anden  Tone.  —  Lad  nu  den 
unge  Herre  komme  og  gjøre  Optøier  og  uddele 
Befalinger,  saa  skal  vi  see,  hvem  der  lystrer.  — 
Jeg  vilde  bare  ønske,  at  han  vilde  komme  til 
mig,  for  at  jeg  kunde  drille  ham  tilgavns. 


Niogtyvende  Scene. 

Graumann.   Claus  (kommer  løbende  og  vil  ind  i  Huset). 

Graumann. 
Hvor  skal  Du  hen? 

Claus. 

Jeg  skal  ned  i  Kjælderen  efter  mere  Viin. 

(vil  løbe.) 

Graumann. 
Heida!   Vil  Du  blive!  Claus! 

Claus. 

Jeg  skal  skynde  mig,  ellers  bliver  Herren 
vred.  — 

Graumann. 
Hvilken  Herre? 

Claus. 

Hr.  Smith! 

Grauman  n. 
Han  har  ikke  noget  at  befale  her. 

Claus. 

Ja,  det  veed  nu  Forvalteren  slet  ikke  noget 
af.  —  Hr.  Kammerraaden  har  selv  sagt,  at  vi 
Alle  skulle  lystre  den  unge  Herre,  (løber.) 

Graumann. 

Ja,  men  Kammerraaden  har  sagt  til  mig  .  .  . 
Claus!  vil  Du  høre,  siger  jeg!  Claus!  Claus  .  .  . 
Den  uforskammede  Knægt.  Han  bryder  sig  slet 
ikke  om  mig.  Ja,  see  der  kan  han  være  flink  — 
men  bliv  kun!  —  bliv  kun! 

Tredivte  Scene. 

Graumann.   Pker  (kommer  farende). 

Graumann. 
Hvad  nu?   Hvor  skal  Du  hen? 

Peer. 

Jeg  skal  ud  og  sadle  Kammerraadens  Hoppe. 

Graumann. 
Vil  Kammerraaden  ud  at  ride? 

Peer. 

Nei,  det  er  til  Hr.  Smith;  men  han  vil  have 
den  bedste,  og  saa  maa  jeg  tage  Kammerraadens 

egen.     (vil  gaae.) 

Graumann. 

Bliv  her! 

Peer. 

Det  tør  jeg  ikke.  —  Det  har  Hastværk.  — 
Herren  vil  ride  strax.    (vil  løbe.) 

Graumann. 

Peer!  Vil  han  paa  Øieblikket  blive,  naar  jeg 
siger  det.  — 

Peer. 

Jeg  tør  Fanden  ride  mig  ikke,  ellers  drikke 
de  Alting  fra  mig! 

Graumann. 

Uforskammede  Knægt!  Vil  han  høre,  hvad 
jeg  siger. 

Peer. 

Strax,  Hr.  Forvalter!  Saa  saare  Hoppen  er 
sadlet,  (bort.) 

Graumann. 

Jeg  troer  min  Sjæl  og  Gud,  at  de  er  besatte 
Allesammen.  Jeg  maa  dog  see,  om  jeg  kan  frelse 
det  arme  Dyr  for  at  blive  reden  ihjel.  —  Nei, 
først  maa  jeg  ned  og  rædde  Vinen,  ellers  drikke 
de  Knolde  sig  fulde. 

(Et  Hurra  høres.) 

Saa!  Nu  er  der  Spectakler  i  Loen.  Nu  skal 
man  see,  de  er  oppe  at  slaaes!  Ja,  jeg  skal  nok 
lære  dem  mores,    (iler  ud.) 

Enogtredivte  Scene. 

(Man  seer  Julius  løbe  omkring  imellem  Træerne  inde  i  Lunden 
efter  Lise,  som  endelig  løber  igjennem  Stakitporten  frem  paa  Scenen, 
og  slaaer  Stakitporten  i  efter  sig,  men  Julius  springer  over  og  fanger 
hende  i  Forgrunden.) 

Lise. 

Lad  mig  være! 

Julius. 

(Mel. :    «Naar  engang  a  skal  i  Brudeseng«.) 
Søde  Lise!  Jeg  tilbeder  Dig! 

Lise. 

Ha!  ha!  ha!  ha!  ha!  ha!  ha!  altfor  megen  Ære. 
Julius. 

Jeg  som  Viv  til  Altret  leder  Dig. 

Lise. 

Ha!  ha!  ha!  ha!  ha!  ha!  ha!  lad  det  heller  være. 

Julius. 

Tænk  den  Fremtid,  jeg  bereder  Dig. 

Lise. 

Deres  Løfte  ei  forleder  mig. 

Julius. 
Troer  Du,  jeg  bedrager? 

Lise. 

Hvis  jeg  Feil  ei  tager, 
Holder  De  mig  kun  for  Nar. 

[*  Julius. 

Men  et  Kys  Du  dog  ei  nægter  mig. 

Lise. 

Ha  ha  ha  ha  ha  ha  ha!  Jo  det  veed  vor  Herre. 
Julius. 

Men  betænk,  jeg  siden  ægter  Dig. 

Lise. 

Ha  ha  ha  ha  ha  ha!   Saameget  desto  værre! 

Skal  en  Elsker  blive  Ægtemand, 

Maa  hver  Pige  have  den  Forstand 

Nei  til  Alt  at  sige, 

Ellers  de  os  svige, 

Først  for  Altret  svare  «Ja».] 

Julius. 

Kan  min  Bøn  da  ikke  røre  Dig? 


1  De  indklamrede  Strofer  ere  overstregede  i  Souf- 
fleur-Partiet. 

Lise. 

Nei  nei  nei  nei  nei!   Intet  kan  mig  røre. 
Julius. 

Nu,  velan!   Et  Kys  jeg  røver  mig! 
Toogtredivte  Scene. 

Graumann  (som  er  kommen  ud  paa  Trappen).   De  Forrige. 

Graumann. 
Ei  ei  ei!  ei  ei  ei  ei!  hvad  faaer  jeg  at  høre! 

Lise. 

Gud,  hvad  seer  jeg,  Hr.  Forvaltren  der! 
Julius. 

(afsides:)  Han  just  kommer  ret  beleiligt  her! 
(høit  0  Mød  mig  saa  i  Lunden 
Efter  Midnatsstunden. 

Graumann. 
Holdt,  min  Herre!  det  er  nok! 

Julius. 

Hvad  er  nok? 

Graumann. 

Med  den  Fjasen  og  den  .  .  .  Hvad  har  De  med 
Lise  at  bestille? 

Julius. 

Hvad  kommer  det  Dem  ved? 

Graumann. 

Hvad  det  kommer  mig  ved?  Jo,  det  kommer 
just  mig  ved. 

Julius. 

Er  De  maaskee  hendes  Fader? 

Graumann. 
Nei,  jeg  er  ikke! 

Julius. 
Er  De  hendes  Moder? 

Graumann. 

Nei,  jeg  er  slet  ikke  hendes  Moder.  Men 
jeg  er  her  paa  Gaarden  for  at  paasee  Orden  og 
Sædelighed  og  have  Opsigt  med  de  unge  Piger 
saavelsom  med  Alt  det  øvrige.  —  Jeg  er  den 
Eneste,  som  har  noget  at  sige  her,  —  foruden 
Hr.  Kammerraaden  selv. 

Julius. 

Ha  ha  ha  ha  ha !  Er  Manden  gaaet  fra  For- 
standen! Pak  sig  paa  Øieblikket  bort.  —  Han 
generer  os. 

Graumann. 

Hvad  behager?  Hr.  Kammerraad!  Frøken! 
Aa,  vær  saa  god  at  komme  herind!  —  Gaaet  fra 
Forstanden!  Hr.  Kammerraad!  —  Jeg  generer  og 
skal  pakke  mig  .  .  . 

Julius. 

Men  plager  Fanden  ham!  Jeg  troer  min 
Sjæl,  han  vil  kalde  Folk  sammen! 

Graumann. 

Ja,  jeg  skal  vise  Dem,  .  .  .  Hr.  Kammerraad, 
Kjære  Frøken! 

Treogtredivte  Scene. 

De  Forrigk.  Kammerraaden. 

Kammerraaden. 
Hvad  er  det?  Hvad  er  paafærde? 

Julius 

(tager  Lise  om  Halsen  og  kysser  hende). 

Farvel,  min  søde  Engel,  (løber.) 

Kammerraaden  . 
Hvad   seer  jeg?  —  Kysser  han  ikke  min 
Datters  Pige  lige  for  mine  Øine  .  .  . 

Graumann. 

Ja,  der  seer  De  nu  selv,  Hr.  Kammerraad. 
Maa  man  ikke  ærgre  sig  sort  over  saadan  en 
Laps.  Her  har  han  staaet  og  villet  forføre  Barnet 
og  har  sat  hende  Stævne  i  Nat  i  Lunden. 


Kammerraaden  . 
Hvad  siger  De?   Er  det  mueligt!    Og  hun, 

Mamsel!  Strax  ud  af  min  Tjeneste;  min  Datter 
skal  ikke  have  saadan  En  til  Omgivelse. 

Lise. 

Naade,  Hr.  Kammerraad! 

Kammerraaden. 
Ingen  Snak!   Har  jeg  ikke  selv  seet,  at  hun 
kyssede  ham. 

Graumann. 

Og  har  jeg  ikke  selv  hørt,  at  han  aftalte 
med  Dig,  at  I  skulde  træffes  ved  Midnat  i  Lunden? 

Lise. 

Men  jeg  forsikkrer  Dem,  at  jeg  er  aldeles 
uskyldig.  —  Jeg  har  ikke  sat  ham  Stævne,  og 
det  var  med  Magt,  at  han  tog  det  Kys  fra  mig. 
Det  er  saa  sandt,  jeg  staaer  for  Hr.  Kammer- 
raadens  Øine  — 

Graumann. 

Men  traf  jeg  Dig  ikke  selv,  da  jeg  kom 
herud,  i  fortrolig  Passiar  med  ham. 

Lise. 

Jeg  var  flygtet  hele  Haven  igjennem  for  ham ; 
men  saa  fangede  han  mig  her,  og  saa  var  jeg  jo 
nødt  til  at  høre  paa  ham. 

Graumann. 
Hvad  vilde  han  Dig  da? 

Lise. 

Han  vil  absolut  gifte  sig  med  mig. 

Kammerraaden. 
Hvad  for  noget!    Gifte  sig? 

Lise. 

Ja,  Hr.  Kammerraad!  Han  har  svoret  paa, 
at  han 'vil  gifte  sig  med  mig,  naar  jeg  vilde  give 
ham  et  Kys,  men  jeg  gjorde  det  ikke,  for  det 
samme  har  jeg  hørt  ham  love  alle  de  andre 
Piger.  — 

Kammerraaden  . 
Hvad  for  noget?   Alle  de  andre? 

Lise. 

Ja,  det  veed  Gud!  Og  der  er  saamæn  ikke 
een  af  de  andre,  som  ikke  har  kysset  ham. 

Kammerraaden. 
Naa,  det  maa  jeg  sige  ...  Det  er  at  spille 
høit  Spil,  —  og  Alt  det  førend  han  endnu  er 
formelig  forlovet  med  min  Datter. 

Graumann. 

Ja,  nu  tænker  jeg,  at  Hr.  Kammerraaden  har 
vel  faaet  nok.  —  Frøken  Clara  skal  dog  vel  ikke  . . . 

Kammerraaden 

(hidsig). 

Tie  stille! 

Graumann. 

Jeg  tier  — 

Kammerraaden 

(klapper  ham  paa  Skuldrene). 

Det  var  jo  ikke  Dem,  jeg  meente  .  .  .  Men 
hun,  Mamsel!   Pak  sig  paa  Øieblikket  paa  Porten. 

Lise 

(græder). 

Graumann. 

Hr.  Kammerraad  .  .  .  Ja,  Hr.  Kammerraaden 
maa  ikke  blive  vred  .  .  .  men  .  .  . 

Kammerraaden. 
Naa,  hvad  er  det? 

Graumann. 

Ja  .  .  .  jeg  meente  .  .  .  Det  kan  jo  dog  g  jerne 
være,  at  Barnet  er  uskyldig  .  .  . 

Kammerraaden. 
Men  De  siger  jo  selv  — 

Graumann. 

Ja  vist  .  .  .  jo!  Hun  har  feilet  storlig,  at  hun 
har  indladt  sig  med  den  unge  Vindbeutel  —  og 
en  skrap  Irettesættelse  har  hun  fortjent;  men  hun 
er  dog  ellers  en  flink  Pige,  som  man  ikke  har 
hørt  saadant  noget  om  før  .  .  . 

6 


82 


KAMMERRAADEN . 

Naa  ja  —  og  saa? 

Graumann. 

Ja  .  .  .  jeg  meente  ...  at  vi  saa  for  denne 
Gang  lod  hende  slippe  med  Skammen  —  og  at 
Hr.  Kammerraaden  saa  tog  hende  til  Naade. 

Kammerraaden 

(som  har  staaet  i  Tanker). 

At  kysse  hende  lige  for  Næsen  af  mig  og 
give  Ægteskabsløfte  til  mine  Tjenestepiger. 

Graumann. 

Ja,  og  tømme  Viinkjælderen  for  at  give  det 
til  Karlene  .  .  . 

Kammerraaden  . 
Ja,  men  nu  veed  jeg,  hvad  jeg  har  at  gjøre. 
Justitsraad  Smith  er  en  Mand,  der  ligesaalidet  som 
jeg  lader  sig  spille  paa  Næsen  af  sine  Børn  .  .  . 
Hr.  Graumann!  De  taler  ikke  et  Ord  om,  hvad 
her  er  passeret,  til  min  Datter.  —  Hører  De!  — 
Og  hun  —  dersom  hun  siger  et  eneste  Muk,  saa 
er  hun  paa  Øieblikket  ude  af  min  Tjeneste. 

(gaaer  ind  i  Huset.) 

Fireogtredivte  Scene. 

Lise.  Graumann. 

Lise. 

Jo,   det  er  rigtignok  smukt,  Hr.  Forvalter. 

De,  som  altid  har  sagt,  at  De  holder  saa  meget 
af  mig,  —  at  De  elskede  mig,  og  nu  bringer  De 
mig  i  saadan  Fortræd. 

Graumann. 

Men  det  gjør  jeg  jo  ogsaa,  lille  Lise.  —  Jeg 
holder  netop  af  Dig,  og  derfor  vil  jeg  redde  Dig 
ud  af  Kløerne  paa  denne  slette  Karl,  som  ikke 
vil  Andet  end  forlokke  Dig,  og  siden  forlade  Dig. 

Lise. 

Aa,  jeg  kan  nok  vogte  mig  selv.  Naar  De 
bare  vilde  lade  mig  i  Fred. 

Femogtredivte  Scene. 

De  Forrige.  Alle  Bønderkarlene  (mere  eller  mindre  drukne, 
nogle  med  Flasker,  andre  med  Glas  og  Bægere  i  Haanden).  —  Under 
Choret  søger  Graumann  at  tysse  paa  dem,  men  da  han  mærker,  at 
det  Intet  nytter,  iler  han  op  ad  Trappen  og  møder  Kammerraaden, 
som  kommer  ned. 

Chor. 

Hei  lystig  Kammerater!  Nu  Flasken  snart  er  tom! 

Et  Hurra  for  den  Frier,  som  her  til  Gaarden  kom. 

Vi  dandse  rundt  i  Laden, 

Og  Laden  dandser  rundt! 

Men  han  fra  Hovedstaden 

Han  siger  det  er  sundt. 

Høit  leve  han 

Den  Hædersmand, 

Som  drikke  kan 

Med  hver  en  Mand 

6* 

Og  for  sin  Brud 
Kan  stikke  ud 
Til  sidste  Taar 
Det  Glas,  han  faaer! 
Ja,  leve  skai  den  Junker  brav, 
Som  Vinen  gav,  og  løb  herfra, 
Hurra!  Hurra!  den  Skaal  var  brav, 
Hurra ! 

Sexogtredivte  Scene. 

De  Forrige.    Kammerraaden  (kommer  ned  fra  Huset). 

Kammerraaden. 
Hvad  i  al  Verden  er  dog  dette  for  en  Skrigen 
og  Skraalen? 

Graumann. 

Ja,  der  seer  Hr.  Kammerraaden  med  Deres 
egne  Ørne,  hvad  jeg  nok  frygtede  for.  De  ere 
saa  drukne,  at  de  ikke  selv  veed,  hvad  de  gjøre.  — 

Choret. 

Hei  lystig  Kammerater!   Der  er  vor  Herremand! 

Vor  Herremand  skal  leve,  saa  længe  som  han  kan. 

Et  Hurra  her  det  gj ælder 

Med  Lystighed  og  Griin, 

Et  Hurra  for  hans  Kj ælder 

Og  for  hans  gode  Viin. 

Han  i  Live 

Længe  blive 

Og  florere 

Og  tractere! 

Og  til  mere 
Avancere ! 
Ja.  Gud  give, 
Han  maa  blive 

Gjort  fra  Kammerraad  til  Greve, 
Saa  vi  faae  en  dygtig  Ruus! 
Og  vor  Frøken,  hun  skal  leve, 
Leve  det  hele  Kammerraads  Huus! 

Choret. 

Hurra!  Hurra!  Kammerraaden  leve!  Hurra! 
Frøkenen  leve!  Hurra! 

Kammerraaden 

(med  indædt  Harme). 

Naa,  det  maa  jeg  tilstaae!  Det  er  et  Optrin, 
som  sætter  Kronen  paa  det  Hele.  Og  det  er.  i 
min  gamle  ægte  Rhinskviin  og  den  Madeira,  som 
jeg  havde  bestemt  til  min  Datters  Bryllup,  at  de 
Æsler  have  drukket  sig  saa  fulde. 

Claus. 

Hr.  Kammerraaden  maa  ikke  tage  det  for- 
trydeligt op,  men  det  er  Hr.  Smith,  som  har 
tvunget  Enhver  til  at  drikke.  Vi  Karle  ere  ikke 
vant  til  Viin,  og  derfor  løber  den  strax  i  Hovedet. 
—  Jeg  selv  har  slet  ikke  drukket  noget,  for  jeg 
veed,  at  jeg  kan  ikke  taale  det. 


Kammerraaden. 
Du  er  en  flink  Karl,  Claus.  — 


See  Du  til  at 

faae  dem  bort  ...  og  lad  dem  gaae  hen  og  sove 
Rusen  ud. 

Claus. 

Det  er  umuligt,  Hr.  Kammerraad,  for  nu 
skal  Dandsen  begynde. 

Kammerraaden  . 
Saa  faae  dem  da  bare  bort  herfra. 

Claus. 

Herfra?  Ja  det  skal  der  ikke  være  Noget  i 
Veien  for!  Heida!  Kammerater!  Første  Mand 
ned  til  Viinkjælderen !   Hr.  Kammerraaden  giver 

mere  Viill !     (Alle  storme  ud.) 

Syvogtredivte  Scene. 

Kammerraaden.   Graumann.  Lise. 

Graumann. 

Naa,  hvad  siger  De  til  det,  Hr.  Kammerraad? 

Kammerraaden. 
Ja,  hvad  skal  jeg  sige.  Jeg  er  saa  fortumlet 
i  Hovedet,  at  jeg  veed  hverken  ud  eller  ind.  Jeg 
skammer  mig  som  en  Hund  for  de  Fremmede, 
hvis  de  skulde  have  mærket,  hvorledes  det  gaaer 
til  paa  Gaarden.  —  Jeg  har  inviteret  dem  til  min 
Datters  Forlovelse,  og  nu  har  Brudgommen  for- 
modentlig selv  drukket  sig  fuld. 


s: 


Lise. 

Nei,  Hr.  Kammerraad!  Den  unge  Herre  er 
slet  ikke  fuld;  han  har  kun  skjænket  for  de 
Andre. 

Kammerraaden. 
Tie  stille,  Næsviis!  —  Hvor  kunde  jeg  dog 
ogsaa  ahne  .  .  .  Hvad  er  nu  det? 

Otteogtredivte  Scene. 

De  Forrige.    Julius  (omringet  af  alle  Pigerne,  kommer  løbende  ind 
fra  Baggrunden). 

Pigernes  Chor 

(maa  være  deelt  i  to  Partier,  som  vexelviis  falde  ind  og  staae  paa 
forskjellige  Sider  af  Julius). 

Mel.:    «Hr.  Smith!  Hr.  Smith!« 

1ste  Parti. 

Hr.  Smith!  Hr.  Smith!  Til  Dandsen  man  nu  samler  sig. 
2det  Parti. 

Hr.  Smith!  Hr.  Smith!  De  vilde  dandse  først  med  mig. 

1ste  Parti. 
Nei,  De  skal  føre  op  med  mig. 

Julius. 
Ja  vist,  jeg  fører  op  med?  Dig. 

2det  Parti. 
Nei,  mig  det  var  til  første  Par. 

Julius. 
Ja  rigtig,  ja  saa  kommer  da! 

Med  Dig  jeg  først  jo  dandse  skal, 
Jeg  aabne  skal  det  hele  Bal. 

Alle  Pigerne. 
Nei  først  med  mig  han  dandse  skal, 
Jeg  aabne  skal  det  hele  Bal. 

To  Piger 

(af  1ste  Parti). 

Hr.  Smith!  Hr.  Smith!  Husk  paa,  hvad  De  har  lovet  mig! 
To  Piger 

(af  2det  Parti). 

Hr.  Smith!  Hr.  Smith!  De  veed,  jeg  er  forlovet  ei. 
To  andre  Piger 

(af  1ste  Parti). 
Jeg  med  min  Kjærest  bryde  kan. 

To  andre  Piger 

(af  2det  Parti). 
Husk  paa,  De  være  vil  min  Mand. 

Julius. 
Stoel  kun  paa  mig! 

Alle  Pigerne. 
Jeg  Frue  bli'er. 

Julius. 

Jeg  svigter  ei. 

Alle  Pigerne. 
Til  mig  han  frier, 
De  ærgre  sig; 
Jeg  Frue  bli'er, 
Thi  det  er  mig 
Han  Haanden  gi'er. 

Julius 

(samtidigt). 
Min  Kone  ganske  vist  Du  bli'er, 
Du  veed,  at  jeg  min  Haand  Dig  gi'er. 

Alle  Pigerne. 
Hr.  Smith!  Hr.  Smith! 
Saa  kom!  vi  os  nu  skynde  maa. 
Hr.  Smith!  Hr.  Smith! 
De  Valsen  alt  begynde  paa, 
Vi  skal  jo  være  første  Par. 

Julius. 

(afsides :)  Gid  de  paa  Bloksbjerg  Alle  var! 

Kammerraaden. 
Stille,  siger  jeg!   Er  det  en  Opførsel  i  min 
Nærværelse?   Troer  jeg  ikke,  Gud  forlade  mig,  at 
Pigerne  ogsaa  have  drukket  sig  fulde.  —  Hvad 
ville  I  Hr.  Smith? 

En  Pige. 

Jeg  skulde  dandse  første  Dands  med  ham. 

En  Anden. 
Nei,  det  er  rigtig  mig. 

Alle. 

Nei,  det  er  mig! 

1ste  Pige. 

Aa  Snak!  Det  er  jo  mig,  som  han  gifter 
sig  med. 

Alle. 

Nei,  det  er  mig!  det  er  mig! 

Kammerraaden  . 
Stille!   Hvad  i  al  Verden  er  det  for  Optøier? 
Gifte  sig!   Ere  I  reent  desperate?  Strax  paa  Øie- 
blikket  bort  herfra!   Hen  i  Laden  med  Jer!  Naa 
—  hører  I! 

Pigerne 

(idet  de  gaae  langsomt  bort  og  vende  sig  efter  Julius), 
(pianissimo.) 

Hr.  Smith!  Hr.  Smith!  Hr.  Smith!  Hr.  Smith! 
Jeg  venter  Dem  i  Laden  hist! 

Hr.  Smith!  Hr.  Smith!  der  træffer  De  mig  ganske  vist. 
Niogtredivte  Scene. 

Julius.   Kammerraaden.   Graumann.  Lise. 

Kammerraaden. 
Nu,  min  Herre!    Det  er  nok  paa  Tiden,  at 
jeg  taler  et  alvorligt  Ord  med  Dem.     Maa  jeg 
spørge  Dem,  hvad  Deres  Hensigt  er  med  alle  disse 
Optøier,  som  De  tillader  Dem  her  i  mit  Huus? 

Julius. 

Min  Hensigt?   Jeg  vil  more  mig. 

Kammerraaden. 
De  vil  more  Dem?    Er  det  da  en  Maade  at 
more  sig  paa?    At  drikke  mine  Bønder  fulde,  at 
give  Pigerne  Ægteskabsløfte  .  .  . 

Julius. 

Vær  De  rolig!  Det  er  jo  kun  for  Løier.  Jeg 
gifter  mig  naturligviis  med  Deres  Datter. 

KAMMERR  AADEN . 

Saa?   Gjør  De  det? 

Julius. 

Ja,  saa  min  Sjæl  gjør  jeg  saa.  Det  kan  De 
stole  paa. 

KAMMERR  AADEN. 

Naa?  Saa  De  indbilder  Dem,  at  jeg  vil  give 
min  Datter  til  saadan  en  letsindig,  ustadig  Person, 
der  ikke  har  gjort  andet  end  dumme  Streger  fra 
det  Øieblik,  De  kom? 

Julius. 

Ja,  naturligt!  Troer  De,  at  jeg  er  reist  20 
Mile  for  at  blive  forlovet,  og  saa  vil  reise  hjem 
uden  Kjæreste.  Tak  De  Gud,  at  jeg  vil  have 
Deres  Datter.  Der  (er)  da  ikke  saameget  Rart 
ved  hende.  — 

KAMMERR  AADEN. 

Min  Herre!  Deres  Opførsel  er  uforskammet, 
og  hvis  jeg  gjorde  Dem  Deres  Ret  .  .  . 

Julius. 

Det  gjør  De  ikke!   Jeg  kjender  Dem  bedre. 

KAMMERRAADEN . 

Maa  det  være  tilladt  at  faae  et  Ord  indført? 
Julius. 

Hr.  Kammerraaden  har  Ordet. 

Kammerraaden 

(indædt  arrig). 

Meget  forbunden.  —  Det  er  sagt  med  faa 
Ord.  Jeg  vil  blot  lade  Dem  vide,  min  Herre!  at 
jeg  ikke  længere  vil  være  Deres  Nar. 

Julius 

(rækker  ham  Haanden). 

Er  det  et  Ord? 

Kammerraaden. 
Aa,  for  Fanden!    Der  er  da  heller  intet  Ud- 
komme med  ham!  .  .  . 

Julius. 

Gud!    Svigerpapa!   Hvor  De  er  moersom! 

Kammerraaden  . 
Aa,  Svigerpapa!  Jeg  vil  ikke  være  Deres 
Svigerfader.  —  Jeg  har  givet  mit  Løfte  til  Deres 
Fader,  og  jeg  er  ikke  vant  til  at  bryde  mit  Ord, 
men  De  har  selv  tvunget  mig  dertil.  —  Deres 
Opførsel  har  været  af  den  Beskaffenhed,  at  jeg 
ikke  kan  forsvare  at  kaste  min  Datter  i  Armene 
paa  saadant  et  Menneske. 

Julius. 

Ja,  det  skal  vi  da  nok  faae  at  see  .  .  . 

KAMMERR  AADEN . 

Nei,  det  skal  vi  ikke  faae  at  see.  — 
Julius. 

Jeg  har  Deres  Ord  baade  mundtlig  til  min 
Fader  og  skriftlig  til  mig.  — 

Kammerraaden. 
Jeg  tager  mit  Ord  tilbage. 

Julius. 
Det  gjør  De  ikke! 

Kammerraaden. 
Gjør  jeg  ikke?  Det  var  meget! 

Julius. 

De  vil  blot  true  mig!  De  tør  desuden  ikke. 
De  er  altfor  bange  for  min  Fader. 

Kammerraaden. 
Bange?  Ja,  det  skal  jeg  vise  Dem.  Hr. 
Graumann!  Vil  De  lade  en  Hest  sadle;  jeg  vil 
skrive  til  Justitsraaden,  og  Peer  skal  strax  ride 
med  Brevet  til  Byen,  saa  kan  det  komme  med 
Posten  endnu  idag. 

Graumann. 
Paa  Øieblikket! 

Julius. 

De  kan  spare  Dem  Uleiligheden !  Kammer- 
raadens  Hest  staaer  sadlet. 

Kammerraaden. 
Hvad!  min  Hest?  Hvem  har  ladet  den  sadle? 

Julius. 

Det  har  jeg!  Jeg  vilde  selv  ride,  men  Peer 
maa  gjerne  laane  den. 

Kammerraaden  . 
Min  Herre!   Naar  det  maatte  behage  Dem  at 
reise,  saa  skal  min  Vogn  paa  Øieblikket  være  for- 
spændt for  at  kjøre  Dem  til  Stationen. 

Julius. 

Meget  forbunden.  Maaskee  det  kunde  vente, 
til  Deres  Kudsk  har  sovet  Rusen  ud;  jeg  har  ikke 
Lyst  til  at  vælte  anden  Gang. 

Graumann. 

Jeg  skal  med  Fornøielse  kjøre  for  Herren  .  .  . 
Julius. 

Gjør  Dem  ingen  Uleilighed:  jeg  bliver  til  i 
Morgen. 

Kammerraaden 

(til  Graumann). 

Vil  De  lacle  Hesten  sadle!  (ta  Julius  o  Og  De, 

nrin  Herre!    Med  Dem   har  jeg  Intet  meer  at 

skaffe!     (gaaer  iud  med  Lise  og  Graumanu.) 

Fyrretyvende  Scene. 

Julius 

(alene). 

Det  gaaer  fortræffeligt!  •  Sagde  jeg  ikke  nok, 
at  han  lod  mig  kjøre  bort  i  sin  egen  Vogn?  — 
Xaa,  nu  troer  jeg  da,  at  jeg  som  en  brav  Karl 
har  holdt  mit  Ord  til  Frøken  Clara.  Men  Spillet 
er  langtfra  at  være  vundet  endnu.  Brevet  kommer 
nok.  Men,  naar  Feiltagelsen  bagefter  opdages,, 
saa  kan  det  Hele  let  blive  bragt  istand  igjen. 

Enogfyrretyvende  Scene. 

Edward.  Julius. 

Edward. 

Om  Forladelse,  [min  Herre!]1  De  er  for- 
modentlig den  unge  Hr.  Smith  fra  Kjøbenhavn? 

Julius. 

Til  Tjeneste! 

Edward. 

Mit  Navn  er  Selting.  Jeg  har  formodentlig 
heller  ikke  den  Ære  at  være  kjendt  af  Dem? 


1  De  indklamrede  Ord  udstrøgne  i  Souffleur-Bogen. 


96 


Julius. 
Nei,  aldeles  ikke. 

[Edward. 

De   seer  her  for  Dem  et  høist  ulykkeligt 
Menneske.] 1 

Julius 

(afsides). 

Det  er  bestemt  Elskeren!  [(høito  Saamæn!  De 
seer  noget  ulykkelig  ud.]2 

Edward. 

De  vil  maaskee  finde  det  paatrængende  af 
mig  at  bebyrde  Dem  med  min  Fortrolighed,  saa- 
meget  mere,  som  jeg  gjør  Regning  paa  den  samme 
Fortrolighed  fra  Deres  Side. 

Julius 

(afsides). 

Det  er  ham!  Nu  maa  jeg  drive  det  til  det 
Yderste ! 

Edward. 

De  er  kommen  hertil  for  —  at  ægte  Frøken 
Clara.    [Jeg  beder  Dem:]3  Siig  mig  oprigtigt:  Har 


1  De  indklamrede  Ord  udstrøgne  i  Souffleur-Bogen. 

2  Ligeledes. 

3  De  indklamrede  Ord  senere  tilføiede  i  Souffleur- 
Bogen. 

Deres  Hjerte  nogen  Deel  i  dette  Parti,  som  er 
arrangeret  imellem  Deres  og  hendes  Fader? 

Julius. 

Jeg  veed  ikke,  hvad  der  berettiger  Dem  til 
at  gjøre  mig  et  saadant  Spørgsmaal. 

Edward. 

Der  er  Intet,  som  berettiger  mig  dertil.  Men 
[De  er  ung  ligesom  jeg,  og]1  jeg  kan  neppe  troe, 
at  De  i  Deres  Alder  skulde  finde  Dem  i  at  slutte 
et  conventionelt  Parti  med  en  Pige  imod  hendes 
Villie. 

Julius. 

Imod  hendes  Villie?   Hvem  siger  det? 
Edward. 

Jeg  veed,  at  det  er  imod  hendes  Villie,  thi 
hun  elsker  mig. 

Julius. 

Ja  saa!   Er  De  saa  vis  paa  det? 
Edward. 

Hun  har  endnu  for  faa  Øieblikke  siden  for- 
sikkret  mig  om  sin  Kjærlighed. 

Julius. 

Nuvel!  Desto  større  Triumf  vil  det  være  for 
mig  at  stikke  Dem  ud. 

1  De  indklamrede  Ord  udstrøgne  i  Souffleur-Bogen. 

Edward. 

Hvad  for  Noget?1   Naar  De  hører,  at  hun 
elsker  mig? 

Julius. 

Troer  De,  at  det  skulde  være  en  Grund  for 
mig  til  at  renoncere  paa  hendes  Haand?  Det  er 
netop  en  Grund  mere  for  mig  til  at  søge  at 
erobre  hendes  Hjerte. 

Edward. 

Hun  vil  aldrig  kunne  skjænke  Dem  sit 
Hjerte. 

Julius. 

De  er  meget  indbildsk,  min  Herre! 
Edward. 

Jeg  skylder  den  Pige,  som  engang  har  forlovet 
sig  med  mig,  at  have  Tillid  til  hendes  Troskab. 

JULIUS. 

Forlovet?  Ja  saa!  Der  existerer  altsaa  en 
formelig  Forbindelse  imellem  Dem.  —  Det  er  mig 
særdeles  kjært,  at  jeg  fik  det  at  vide,  thi  fra 
dette  Øieblik  haaber  jeg,  at  De  er  saa  god  at  af- 
bryde enhver  Forbindelse  med  min  Forlovede. 

1  Oprindelig  Text:    «Hvorlecles  min  Herre  ?» 

Edward. 

Frøken  Clara  tilhører  da  endnu  ikke  Dem,  og 
indtil  det  Øieblik  hun  er  bleven  Deres  Kone  .  .  . 

Julius. 

Hvad  saa? 

Edward. 

Vil  Jeg  gjøre  Alt  for  at  rive  hende  ud  af 
Armene  paa  en  Rival,  som  hun  desuden  ikke 
kan  fordrage. 1 

Julius. 
Mm  Herre!   De  vover!  .  .  . 

Edward. 

Ja,  jeg  vil  vove  Alt  for  at  vinde  den2,  jeg 
elsker. 

Julius. 

De  vil  ikke  frivillig  afstaa  fra  en  Forbindelse, 
som  fra  Deres  Side  er  latterlig? 

Edward. 

Latterlig  eller  ikke  latterlig  —  jeg  vil  vove 
det  Yderste. 

Julius. 
Saa  maa  vi  slaaes! 


1  Oprindelig  Text:  «som  hun  desuden  hader. » 

2  Oprindelig  Text:  «eie  den». 


7* 

Edward. 
Hvad  for  Noget?1 

Julius. 

Vi  maa  slaaes,  siger  jeg.  Forstaaer  De  det 
ikke? 

Edward. 

Jo,  meget  vel.  Og  nu  troer  jeg,  at  det 
latterlige  vil  blive  paa  Deres  Side. 

Julius. 

De  bliver  uforskammet.  Men  jeg  skal  tugte 
Dem. 

Edward. 

Deres  store  Ord  forskrække  mig  ikke! 
[Begge.2 

(Mel.  af  «Lncia  di  Lammermoor«.) 

Nu  velan! 
Jeg  er  Mand 

For  at  tugte  kaade  Drenge! 
En  Rival, 
Som  er  gal, 

Bør  man  ikke  skaane  længe! 
Jeg  paa  Stedet  vil 
Sætte  Livet  til 


1  Oprindelig  Text:   « Hvorledes  ?» 

2  Hele  den  indklamrede  Del  af  efterfølgende  Musik- 
nummer er  i  Souffleur-Partiet  betegnet  med  «gaaer  ud». 

Eller  smage  Hævnen  sod. 

For  min  Pige  jeg 

Dristig  vover  mig 

I  Kamp  paa  Liv  og  Død. 

Nu  velan! 

Strax  paa  Stand! 

Jeg  er  Mand, 

Kom  kun  an! 

Julius. 

Ifald  De  ta'er  tilbage 

Hvert  Ord,  som  De  har  sagt, 

Edward. 
Jeg  desværre  maa  beklage, 
At  det  saa  vidt  er  bragt. 

Julius. 

Jeg  gjerne  renoncerer 

Edward. 
Hvorpaa?  min  Herre  tael! 

Julius. 
Paa  med  Dem  at  duellere. 

Edward. 
For  Fanden!  Er  De  gal! 


Jeg  paa  Stedet  vil 
Sætte  Livet  til 
o.  s.  V.] 


Begge. 

Julius. 

Nu  vel,  saa  viis,  at  De  har  Mod! 

Edward. 
Praler!  Jeg  trodser  Dig. 

Julius. 

Skjælv  for  min  Vrede! 

Edward. 

Jeg  strax  er  rede. 


Ja,  velan!  Jeg  til  Kampen  er  rede  at  vandre, 

Nu  skjælv  for  min  Harme!  min  Hævn  skal  ham  ramme, 

Til  blodig  Kamp  vi  vandre  nu, 

Til  Sværdets  Slag  staaer  nu  min  Hu, 

Min  Vredes  Lyn  ham  ramme  skal. 


De  Forrige.   Clara  (er  kommen  ud  ved  Slutningen  og  lytter 
ængstlig  til  deres  Ord). 

Julius. 

[Min  Herre!1]  Det  tilkommer  Dem  at  vælge 
Vaabnene. 


Edward. 

[Nu  vel!2]   Pistoler!   Men  øieblikkeligt ! 


De  indklamrede  Ord  udstrøgne  i  Souffleur-Bogen. 


Begge. 


Toogfyrretyvende  Scene. 

Julius. 
Jeg  er  færdig.  (De  ville  gaae  ) 

Clara 

(styrter  sig  imellem  dem). 

For  Himlens  Skyld!  Bliv! 

Edward. 

Clara!  Gud! 

Julius. 

Hold  mig  ikke  tilbage! 

Edward. 

Rolig,  kjære  Pige!  Her  er  Intet  andet  at 
e. 

Julius. 

Han  har  blodig  fornærmet  mig! 
Clara. 

Hør  mig  dog! 

Julius. 

Nei,  her  hjælper  ingen  Bønner! 

Edward. 

Bort  herfra! 

Clara. 

Fader!     Hjælp!     Hjælp!    (synker  i  Edwards  Arme.) 

Treogfyrretyvende  Scene. 

De  Forrige.  Kammerraaden.  Lise.  Graumann.  Claus.  For- 
nemme Gjæster  og  Bønder- Pigerne  (styrte  forfærdede  ind  fra  alle 
Kanter.    Damerne  tage  Clara  mellem  sig). 

Mel.  Kehraus  af  Intermediet  til  Holbergs  « Maskeraden«. 

Julius. 
Saa!  der  har  vi  hele  Skaren! 

Edward. 
Gud!  hvad  seer  jeg!  der  er  Fa'eren! 

Kammerraaden. 
Himmel!  seer  jeg  ret!  mit  Barn! 
Hvad  betyder  det? 

Julius. 
Frøknen  faldt  i  Afmagt  bare. 

Edward. 
Hun  er  uden  mindste  Fare. 

Kammerraaden 

(til  Edward). 

Kan  De  ogsaa  det  forsvare? 

Julius. 
Jo,  det  kan  han  let. 

Kammerraaden. 
Tie  blot! 


Julius. 

Naa  godt! 

Edward*; 
Jeg  nok  selv  skal  svare. 

Julius* 

Hm  jeg? 

Kammer  raaden  . 

Neil 

Edward. 

Nei! 

Kammerraaden. 
Lad  ham  tale  selv! 

Choret. 

Tael  dog!  Tael  dog!  Lad  os  Alt  erfare! 
Julius. 

Hor  mig! 

Kammerraaden. 
Vist  ei! 

Edward. 
Lad  mig  tale  selv! 
Herren  duellere  vilde. 

Julius. 
Han  forsøgte  paa  at  drille  — 

Kammerraaden. 
Kan  De  ikke  tie  stille  — 

Julius. 
Men  han  Uret  har. 

Edward. 
Som  Rivai  han  mig  betragted'. 

Julius. 
Min  Befaling  han  foragt  ed'. 

Graumann. 
Herre,  har  jeg  ikke  sagt  det, 
Han  Dem  har  til  Nar. 

Kammerraaden. 
(til Graumann:)  Stille  Kjære! 
(til  Edward:)  Tael  dog  De  min  Herre! 

Julius. 

Han  min  Ære  blodig  krænket  har. 

Kammerraaden. 
Maa  han  tale? 

Julius. 
De  har  at  befale. 

Graumann. 
De  er  gale,  denne  Sag  er  klar! 

Kammerraaden  . 
Hvorfor  tier  De  nu  stille.1 

Julius. 
Hvis  De  blot  tillade  vilde  — 
(afsides:)  Jeg  maa  blive  ved  at  drille, 
(til  Kammerr. :)  Hør  da  i  en  Fart! 


1  Oprindelig  Text:  « Men  for  Fanden!  De  tier  stille! 

Seer  De,  Tingen  er  i  Grunden: 
Jeg  med  Frøknen  er  forbunden  — 

Kammerraaden. 

Kan  De  ikke  holde  Munden! 

Julius. 
Jo,  det  kan  jeg. 

Choret. 
Tie  dog  stille! 
Vi  skal  Striden  stille! 
Hvorfor  vilde 
De  til  Kamp  gaae  ud? 

Edward. 
Blot  en  Grille! 
For  sin  Hævn  at  stille 
Herren  vilde  røve  mig  min  Brud. 

Choret. 
Men  for  Pokker!  Kjære  Venner, 
Saadan  man  ei  Striden  ender. 
Giver  smukt  hinanden  Hænder, 
Her  ei  hjelper  Trods! 
Naar  en  Piges  Haand  det  gjælder, 
Nytte  allermindst  Dueller, 
Om  Elskværdighed  det  gjælder, 
Ikke  om  at  slaaes. 

Julius. 
Dumme  Fraser! 
Jeg  vil  duellere! 

Choret. 
Manden  raser! 

Julius. 
Jeg  vil  ud  at  slaaes! 

Choret. 
Lad  Dem  sige! 
Ras  dog  ikke  mere! 
Ingen  Pige 
Ynder  saadan  Trods. 


Julius. 

Ja,  det  er  Altsammen  meget  godt;  men  han 
har  modtaget  min  Udfordring,  og  slaaes  skal  han. 

Alle. 

Men  styr  dog  Deres  Heftighed. 

Julius. 

Det  kan  ikke  nytte  noget!  Jeg  vil  myrde 
ham!  han  skal  døe!  t 

Kammerraaden. 
Men  jeg  troer  dog  Fanden  plager  Dem  skin- 
barlig. — 

Julius. 

Troe  hvad  De  vil,  men  troe  blot  ikke,  at  jeg- 
vil  staae  rolig  og  see  ham  snappe  min  Kjæreste 
bort  fra  mig  lige  for  mine  Øine. 

Kammkrraadex. 
Vær  De  rolig  for  det.  —  Over  min  Datter 
skal  De  ikke  komme  til  at  duellere.  Jeg  har 
skrevet  til  Deres  Fader,  og  jeg  har  taget  det 
Løfte  tilbage,  som  jeg  har  givet  ham  paa  Deres 
Vegne  .  .  . 

Julius. 
Ja,  bild  mig  det  ind! 

Kammerraaden. 
Bilde  Dem  ind? 

Graumann. 
Der  rider  Peer  med  Brevet! 

Julius. 

Hille  Død!  Hvor  det  gaaer!  Han  lader  til 
at  have  bandsat  Hastværk. 

Kammerraaden. 
See  saa,  min  Herre!  Nu  tænker  jeg  dog  vel, 
at  De  ikke  længer  gjør  Fordring  paa  min  Datters 
Haand. 

Julius. 

Jo  —  hvorfor  ikke  det? 


Kammerraaden. 
Det  lader  til,  min  Herre!  at  en  Mands  For- 
si kkring  ikke  har  meget  at  betyde  hos  Dem.  Jeg 

siger  Dem,  at  jeg  har  skrevet  til  Deres  Fader,  og 
taget  mit  Ord  tilbage. 


Og  lad  saa  være,  at  De  ogsaa  har  taget 
Deres  Ord  tilbage,  —  saa  kan  det  jo  gjøres  om 
igjen. 

Kammerraaden. 
Nei,  det  kan  ikke  gjøres  om!   Og  det  skal 
aldrig  i  Evighed  blive  gjort  om. 

Julius. 

Skal  vi  vædde? 

Kammerraaden 

(tvinger  sig  til  at  tie,  tager  en  rask  Beslutning  og  vender  sig  til 
Edward). 

Min  Herre!  De  elsker  min  Datter,  og  hun 
elsker  Dem.  Jed  veed,  at  De  er  en  brav  ung 
Mand,  og  clet  var  kun  mit  bestemte  Løfte  til  Ju- 
stitsraad  Smith,  som  gjorde  mig  ubevægelig  for 
Deres  Kjærlighed.  Nu  er  denne  Hindring  løst. 
Gjør  hende  lykkelig  —  hun  er  en  god  Pige. 


Kammerraaden 

(til  Julius). 

Nu,  min  Herre!  Troer  De  endnu,  at  det  kan 
gjøres  om. 


Julius. 


Clara. 
Kjære  Fader! 


Edward. 
Hr.  Kammerraad! 


* 

Julius. 
Ha  ha  ha  ha  ha! 

Kammerraaden. 
Ja,  det  klæder  Dem  nydeligt  at  lee. 

Julius. 

Tillad  Hr.  Kammerraad,  at  jeg  leer.  —  Det 
er  det  sidste  Blus  af  Glædens  Flamme,  thi  nu 
kommer  Touren  til  mig  at  faae  Ubehageligheder, 
(tu  Edward  o  Seer  De,  min  Herre,  jeg  har  rigtignok 
ml  fordret  Dem  paa  Liv  og  Død;  men  jeg  har 
aldrig  haft  isinde  at  slaaes  med  Dem,  og  Ingen 
kan  mere  af  Hjertet  ønske  Dem  til  Lykke  end 
jeg.  —  Jeg  maa  begynde  med  at  aabenbare  Alt 
for  Frøkenen,  thi  De  maa  vide,  at  Deres  Forlovede 
har  været  ligesaa  uvidende  som  De  selv  og  Hr. 
Kammerraaden  og  Alle  de  Andre  om  hvad  jeg 
nu  vil  sige  dem.  —  Jeg  er  ikke  den,  som  De 
antager  mig  for  —  jeg  er  ikke  en  Søn  af  Justits- 
raad  Smith  —  og  jeg  har  aldrig  tænkt  paa  at 
ægte  Frøken  Clara. 

Alle. 

Hvorledes?  Hvad  siger  De? 

Julius. 

Kun  for  at  befrie  Frøkenen  for  hendes  be- 

stemte  Brudgom,  blev  jeg  —  hvad  jeg  virkelig 
ikke  er  af  Naturen  —  den  Uforskammede! 

Kammerraaden. 
—  Men  —  Justitsraad  Smith  og  hans  Søn 

—  det  er  jo  en  Fornærmelse  imod  dem.  — 

Julius. 

Justitsraad  Smiths  Søn  kunde  dog  ikke  ægte 
Deres  Datter;  thi  han  er  allerede  forlovet. 

Kammerraaden. 

Hvorledes? 

Clara. 

Ja,  kjære  Fader.    Hr.  Smith  har  leveret  mig 

dette  Brev  fra  ham  .  .  .   (giver  ham  Brevet.) 

Julius. 

Som  jeg  har  modtaget  af  Deres  beskjænkede 
Kudsk  tillige  med  disse  Breve  til  Dem.  Jeg  beder, 
at  De  undskylder,  at  jeg  har  beholdt  dem  saa- 
længe;  men  De  veed  selv,  hvor  uendelig  travlt 
jeg  har  havt  siden  jeg  kom. 

Kammerraaden 

(forlegen). 

Ja,  det  er  altsammen  meget  godt,  .  .  .  men 

—  jeg  veed  slet  ikke,  hvorledes  jeg  skal  tage 
mig  i  Alt  dette  .  .  . 

Julius. 

Skal  jeg  sige  Dem  det? 

Kammerraaden. 

Nu  da? 

Julius. 

(Mel.  Slutningssang  af  «Et  Eventyr  i  Rosenborg  Have«.) 
Jeg  veed  min  Galskab  Dem  har  tvunget 
Til  selv  at  følge  Fornuftens  Bud; 
En  Datters  Lykke  har  jeg  begrundet 
Ved  Dem  at  narre  til  dette  Brud. 
Nu  skal  De  først  see 
Lidt  suurt  en  Stund, 
Og  saa  skal  De  lee 
Ret  af  Hjertens  Grund, 
Belee  os  begge, 
Mig  Haanden  række 
Og  be'e  mig  komme  her  snart  igjen. 

Clara,  Lise,  Edward  og  Graumann. 
Ja  De  bør  begge 
Hinanden  række 

Til  Slutning  Haanden  som  ærlig  Ven. 

Kammerraaden. 
Nu  vel!  De  seer,  jeg  er  alt  i  Latter. 
Jeg  Haanden  rækker  Dem,  unge  Mand, 
Dog  ei  jeg  be'er,  at  De  kommer  atter, 
Men  be'er  Dem  blive  her  strax  paa  Stand. 

Julius. 

Jeg  takker  meget!  Det  kan  jeg  ei, 
I  Morgen  reiser  jeg  alt  min  Vei. 

8 

Kammerraaden  . 
Hvorfor  min  Herre? 

Julius. 
Jeg  maa  desværre, 
Min  Onkel  venter  mig  med  Moral. 

Kammerraaden.1 
Ja,  skal  jeg  være 
Oprigtig,  Kjære, 
Jeg  troer,  De  trænger 
Til  lidt  Moral. 

Julius. 
Jeg  maa  desværre, 
Min  bedste  Herre. 
Min  Onkel  venter 
Mig  med  Moral. 

Choret. 

Den  unge  Herre 
Han  maa  desværre, 
Hans  Onkel  venter 
Ham  med  Moral. 

Edward. 

Min  Venl  For  Alt,  hvad  jeg  nu  Dem  skylder, 
Jeg  er  og  bliver  i  evig  Gjæld. 

Julius. 

Min  gode  Ven !  det  Princip  jeg  hylder, 
Jeg  har  personligt  det  samme  Held. 


1  Efterfølgende  tre  Vers  synges  samtidigt  af  Kammer- 
raaden, Julius  og  Choret. 

Clara. 

Men  troer  De  og,  De  Dem  trøste  kan, 
At  De  ei  bliver  min  Ægtemand? 

Julius. 
Jeg  troer  det  næsten, 
Endskjøndt  forresten 
Mit  Tab  vist  aldrig  erstattes  kan. 

Choret. 
Han  troer  det  næsten, 
o.  s.  v. 

Julius 

(til  Publicum). 
Med  Alle  her  er  jeg  nu  forsonet, 
Som  Ven  betragtes  jeg  af  Enhver. 
Mit  Puds  har  Skjæbnen  med  Lykke  kronet, 
Med  Bifald  lønne  mig  Alle  her. 
Dog  Lykken  ikkun  bedrager  mig, 
Ifald  paa  Reisen,  som  nærmer  sig, 

Jeg  ei  tillige 

Mig  selv  tør  sige, 

At  Deres  Bifald  ledsager  mig. 

Alle  og  Chor. 
Ja,  gid  tillige 
Han  turde  sige, 

At  Deres  Bifald  ledsager  ham ! 

